
BILAG I

PRODUKTRESUMÉ

1.	LÆGEMIDLETS NAVN

Amlodipine/Valsartan Mylan 5 mg/80 mg filmovertrukne tabletter
Amlodipine/Valsartan Mylan 5 mg/160 mg filmovertrukne tabletter
Amlodipine/Valsartan Mylan 10 mg/160 mg filmovertrukne tabletter


2.	KVALITATIV OG KVANTITATIV SAMMENSÆTNING

Amlodipine/Valsartan Mylan 5 mg/80 mg filmovertrukne tabletter

Hver filmovertrukket tablet indeholder 5 mg amlodipin (som amlodipinbesilat) og 80 mg valsartan.

Amlodipine/Valsartan Mylan 5 mg/160 mg filmovertrukne tabletter

Hver filmovertrukket tablet indeholder 5 mg amlodipin (som amlodipinbesilat) og 160 mg valsartan.

Amlodipine/Valsartan Mylan 10 mg/160 mg filmovertrukne tabletter

Hver filmovertrukket tablet indeholder 10 mg amlodipin (som amlodipinbesilat) og 160 mg valsartan.

Alle hjælpestoffer er anført under pkt. 6.1.


3.	LÆGEMIDDELFORM

Filmovertrukket tablet (tablet)

Amlodipine/Valsartan Mylan 5 mg/80 mg filmovertrukne tabletter

Lysegul, rund, bikonveks filmovertrukket tablet med en diameter på cirka 9 mm, præget med ”AV1” på den ene side og ”M” på den anden side.

Amlodipine/Valsartan Mylan 5 mg/160 mg filmovertrukne tabletter

Gul, oval, bikonveks, cirka 15,6 mm × 7,8 mm filmovertrukket tablet præget med “AV2” på den ene side og “M” på den anden side.

Amlodipine/Valsartan Mylan 10 mg/160 mg filmovertrukne tabletter

Lysebrun, oval, bikonveks, cirka 15,6 mm × 7,8 mm filmovertrukket tablet præget med “AV3” på den ene side og “M” på den anden side.


4.	KLINISKE OPLYSNINGER

4.1	Terapeutiske indikationer

Behandling af essentiel hypertension.

Amlodipine/Valsartan Mylan er indiceret til voksne, hvis blodtryk ikke er tilstrækkeligt kontrolleret med amlodipin eller valsartan monoterapi.

4.2	Dosering og administration

Dosering
Den anbefalede dosis af Amlodipine/Valsartan Mylan er én tablet dagligt.

Amlodipine/Valsartan Mylan 5 mg/80 mg filmovertrukne tabletter

Amlodipine/Valsartan Mylan 5 mg/80 mg kan gives til patienter, hvis blodtryk ikke er tilstrækkeligt kontrolleret med amlodipin 5 mg eller valsartan 80 mg alene.

Amlodipine/Valsartan Mylan 5 mg/160 mg filmovertrukne tabletter

Amlodipine/Valsartan Mylan 5 mg/160 mg kan gives til patienter, hvis blodtryk ikke er tilstrækkeligt kontrolleret med amlodipin 5 mg eller valsartan 160 mg alene.

Amlodipine/Valsartan Mylan 10 mg/160 mg filmovertrukne tabletter

Amlodipine/Valsartan Mylan 10 mg/160 mg kan gives til patienter, hvis blodtryk ikke er tilstrækkeligt kontrolleret med amlodipin 10 mg eller valsartan 160 mg alene eller med Amlodipine/Valsartan Mylan 5 mg/160 mg.

Det anbefales at foretage individuel dosistitrering med de enkelte komponenter (dvs. amlodipin og valsartan), inden der skiftes til den faste kombination. Når det er klinisk relevant, kan et direkte skift fra monoterapi til den faste kombination overvejes.

Patienter, som får valsartan og amlodipin fra hver sin tablet/kapsel, kan for nemhedens skyld skifte til Amlodipine/Valsartan Mylan med den samme dosis af hver komponent.

Særlige populationer

Nedsat nyrefunktion

Der er ingen tilgængelige kliniske data fra patienter med alvorligt nedsat nyrefunktion. 

Dosisjustering er ikke nødvendig hos patienter med let til moderat nedsat nyrefunktion. Det tilrådes at monitorere kalium og kreatinin ved moderat nedsat nyrefunktion.

Nedsat leverfunktion

Amlodipin/valsartan er kontraindiceret hos patienter med alvorligt nedsat leverfunktion (se pkt. 4.3).

Der skal udvises forsigtighed, når Amlodipine/Valsartan Mylan gives til patienter med nedsat leverfunktion eller biliære obstruktive lidelser (se pkt. 4.4). Den maksimale anbefalede dosis til patienter med let til moderat nedsat leverfunktion uden kolestase er 80 mg valsartan. Amlodipindosis er ikke fastlagt til patienter med let til moderat nedsat leverfunktion. Når egnede hypertensive patienter (se pkt. 4.1) med nedsat leverfunktion skiftes til amlodipin eller amlodipin/valsartan, skal den laveste tilgængelige dosis af henholdsvis amlodipin-monoterapi eller amlodipinkombination anvendes.

Ældre (65 år eller derover)

Der skal udvises forsigtighed, når dosis øges til ældre patienter. Når egnede hypertensive patienter (se pkt. 4.1) skiftes til amlodipin eller amlodipin/valsartan, skal den laveste tilgængelige dosis af henholdsvis amlodipin-monoterapi eller amlodipinkombination anvendes.

Pædiatrisk population

Amlodipin/valsartans sikkerhed og virkning hos børn under 18 år er ikke klarlagt. Der foreligger ingen data.

Administration
Oral anvendelse.
Det anbefales at tage Amlodipine/Valsartan Mylan med lidt vand. Lægemidlet kan indtages sammen med eller uden mad.

4.3	Kontraindikationer

· Overfølsomhed over for de aktive stoffer, over for dihydropyridinderivater eller over for et eller flere af hjælpestofferne anført i pkt. 6.1.
· Alvorligt nedsat leverfunktion, biliær cirrhose eller kolestase.
· Samtidig brug af Amlodipine/Valsartan Mylan og lægemidler indeholdende aliskiren er kontraindiceret hos patienter med diabetes mellitus eller nedsat nyrefunktion (GFR < 60 ml/min/1,73 m2) (se pkt. 4.5 og 5.1).
· Andet og tredje trimester af graviditet (se pkt. 4.4 og 4.6).
· Svær hypotension.
· Shock, herunder kardiogent shock.
· Obstruktion af venstre ventrikels udløb (f.eks. obstruktiv hypertrofisk kardiomyopati og udtalt aortastenose).
· Hæmodynamisk ustabil hjerteinsufficiens efter akut myokardieinfarkt.

4.4	Særlige advarsler og forsigtighedsregler vedrørende brugen

Amlodipins sikkerhed og effekt ved hypertensiv krise er ikke klarlagt.

Graviditet

Behandling med angiotensin II-antagonister (AIIA’er) bør ikke påbegyndes under graviditet. Medmindre fortsat behandling med AIIA vurderes til at være nødvendig, bør patienter, som planlægger at blive gravide, skiftes til en alternativ hypertensionsbehandling med en dokumenteret sikkerhedsprofil til brug ved graviditet. Ved konstateret graviditet skal behandlingen med AIIA’er afbrydes med det samme, og om nødvendigt skal en anden behandling påbegyndes (se pkt. 4.3 og 4.6).

Patienter med natrium- og/eller væskemangel

Under placebokontrollerede studier blev der set udtalt hypotension hos 0,4% af patienterne med ukompliceret hypertension, som blev behandlet med amlodipin/valsartan. Symptomatisk hypotension kan forekomme hos patienter med et aktiveret renin-angiotensin-system (f.eks. patienter med væske- og/eller natriummangel, der får høje doser af diuretika), som behandles med angiotensin-receptorblokkere. Det anbefales, at denne tilstand korrigeres før administration af amlodipin/valsartan, eller at der foretages tæt medicinsk overvågning ved behandlingens start.

Hvis der forekommer hypotension med amlodipin/valsartan, skal patienten placeres i liggende rygstilling, og om nødvendigt skal der gives intravenøs infusion af isotonisk natriumchlorid opløsning. Behandlingen kan fortsættes, når blodtrykket igen er blevet stabiliseret.

Hyperkaliæmi

Samtidig brug af kaliumtilskud, kaliumbesparende diuretika, kaliumholdige salterstatninger eller anden medicin, som øger indholdet af kalium (heparin osv.), skal foretages med forsigtighed og under hyppig monitorering af kaliumniveauet.

Nyrearteriestenose

Amlodipin/valsartan skal anvendes med forsigtighed ved behandling af hypertension hos patienter med unilateral eller bilateral nyrearteriestenose eller stenose i en enkelt nyre, da blod-urea og serum-kreatinin kan stige hos disse patienter.

Nyretransplantation

På nuværende tidspunkt er der ingen erfaring med sikkerheden ved brug af amlodipin/valsartan til patienter, som kort tid forinden har modtaget nyretransplantation.

Nedsat leverfunktion

Valsartan udskilles hovedsageligt via galden. Halveringstiden af amlodipin er forlænget og AUC større hos patienter med nedsat leverfunktion; der kan ikke gives nogen anbefaling vedrørende dosering. Der bør udvises særlig forsigtighed, når amlodipin/valsartan gives til patienter med let til moderat nedsat leverfunktion eller biliære obstruktive lidelser.

Den maksimale anbefalede dosis til patienter med let til moderat nedsat leverfunktion uden kolestase er 80 mg valsartan.

Nedsat nyrefunktion

Det er ikke nødvendigt at justere dosis af amlodipin/valsartan hos patienter med let til moderat nedsat nyrefunktion (GFR >30 ml/min/1,73 m2). Det tilrådes at monitorere kaliumniveauet og kreatinin ved moderat nedsat nyrefunktion.

Primær hyperaldosteronisme

Patienter med primær hyperaldosteronisme bør ikke behandles med angiotensin II-antagonisten, valsartan, da deres renin-angiotensin-system er påvirket af den primære lidelse.

Angioødem

Angioødem, herunder opsvulmning af larynx og glottis, som forårsager luftvejsobstruktion, og/eller hævelse af ansigt, læber, svælg og/eller tunge er blevet rapporteret hos patienter i behandling med valsartan. Nogle af disse patienter havde tidligere udviklet angioødem ved behandling med andre lægemidler, herunder angiotensinkonverterende enzym (ACE)-hæmmere. Amlodipin/valsartan skal seponeres straks hos patienter, som udvikler angioødem, og behandlingen bør ikke genoptages.

Intestinalt angioødem

Der er indberettet intestinalt angioødem hos patienter i behandling med angiotensin II-receptorantagonister [herunder valsartan] (se pkt. 4.8). Disse patienter havde mavesmerter, kvalme, opkastning og diarré. Symptomerne forsvandt efter seponering af angiotensin II-receptorantagonister. Hvis der diagnosticeres intestinalt angioødem, bør valsartan seponeres, og der bør iværksættes passende overvågning, indtil symptomerne er forsvundet fuldstændigt.

Hjertesvigt/post-myokardieinfarkt

Som konsekvens af hæmningen af renin-angiotensin-aldosteron-systemet kan der sandsynligvis forekomme ændringer i nyrefunktionen hos særligt udsatte patienter. Hos patienter med alvorligt hjertesvigt, hvis nyrefunktion afhænger af renin-angiotensin-aldosteron-systemets aktivitet, er behandling med ACE-hæmmere og angiotensin-receptorantagonister blevet forbundet med oliguri og/eller progressiv azotæmi og (sjældent) med akut nyresvigt og/eller død. Tilsvarende udfald er blevet rapporteret med valsartan. Evaluering af patienter med hjertesvigt eller post-myokardieinfarkt bør altid indeholde en vurdering af nyrefunktionen.

I et langtids-, placebo-kontrolleret studie (PRAISE-2) af amlodipin hos patienter med NYHA-klasse (New York Heart Association klassificering) III- og IV-hjerteinsufficiens af non-iskæmisk ætiologi, blev amlodipin forbundet med øget rapportering af pulmonært ødem. Dette til trods for, at der ikke var signifikant forskel i forekomsten af forværret hjerteinsufficiens sammenlignet med placebo.

Calciumantagonister, herunder amlodipin, skal anvendes med forsigtighed til patienter med kongestiv hjerteinsufficiens, da de kan øge risikoen for fremtidige kardiovaskulære hændelser og død.

Aorta- og mitralklapstenose

Som med alle andre vasodilatorer skal der udvises særlig forsigtighed hos patienter, der lider af mitralklapstenose eller signifikant aortastenose, som ikke er af høj grad.

Dobbelt hæmning af renin-angiotensin-aldosteronsystemet (RAAS)

Der er tegn på, at samtidig brug af ACE-hæmmere, angiotensin II‑receptorhæmmere (ARBer) eller aliskiren øger risikoen for hypotension, hyperkaliæmi og nedsat nyrefunktion (inklusive akut nyresvigt). Dobbelthæmning af RAAS ved kombination af ACE-hæmmere med ARB’er eller aliskiren frarådes derfor (se pkt. 4.5 og 5.1).

Hvis dobbelthæmmende behandling anses for absolut nødvendig, bør dette kun ske under supervision af en speciallæge og under tæt monitorering af patientens nyrefunktion, elektrolytter og bloktryk. ACE-hæmmere og ARBer bør ikke anvendes samtidigt hos patienter med diabetisk nefropati.

Amlodipin/valsartan er ikke undersøgt i andre patientgrupper end hypertension.

4.5	Interaktion med andre lægemidler og andre former for interaktion

Almindelige interaktioner med kombinationen

Der er ikke udført interaktionsstudier.

Bør tages i betragtning ved samtidig brug

Andre antihypertensive stoffer

Almindelige anvendte antihypertensive stoffer (f.eks. alfablokkere, diuretika) og andre lægemidler, som kan forårsage hypotensive bivirkninger (f.eks. tricykliske antidepressiva, alfablokkere til behandling af benign prostata hyperplasi) kan øge kombinationens antihypertensive virkning.

Interaktioner forbundet med amlodipin

Samtidig brug frarådes

Grapefrugt eller grapefrugtjuice
Administration af amlodipin sammen med grapefrugt eller grapefrugtjuice kan ikke anbefales, da biotilgængeligheden kan øges hos nogle patienter, hvilket kan resultere i en øget blodtrykssænkende effekt.

Forsigtighed ved samtidig brug

CYP3A4-hæmmere
Samtidig administration af kraftige eller moderate CYP3A4-hæmmere (proteasehæmmere, svampemidler af azoltypen, makrolider som f.eks. erythromycin eller clarithromycin, verapamil og diltiazem) kan give anledning til signifikant stigning i amlodipins plasmakoncentration. Det kliniske udtryk af disse farmakokinetiske variationer kan være mere udtalt hos ældre. Monitorering og dosisjustering kan være nødvendig.

CYP3A4-inducerende stoffer (antikrampemidler [f.eks. carbamazepin, phenobarbital, phenytoin, fosphenytoin, primidon], rifampicin, perikon)
Ved samtidig administration af kendte CYP3A4-induktorer kan plasmakoncentrationen af
amlodipin variere. Blodtrykket skal derfor overvåges, og dosisjustering overvejes, både under
og efter samtidig administration af andre lægemidler især kraftige CYP3A4-inducerende stoffer
(fx rifampicin, perikon).

Simvastatin
Samtidig administration af multiple doser af 10 mg amlodipin sammen med 80 mg simvastatin har resulteret i en 77% stigning i eksponeringen for simvastatin sammenlignet med simvastatin alene. Det anbefales at begrænse dosis af simvastatin til 20 mg dagligt til patienter, som er i behandling med amlodipin.

Dantrolen (infusion)
Hos dyr er der set letal ventrikelflimren og kardiovaskulært kollaps i forbindelse med hyperkaliæmi efter indgift af verapamil og dantrolen i.v. Grundet risiko for hyperkaliæmi anbefales det, at samtidig indgift af calciumantagonister, såsom amlodipin, undgås hos patienter mistænkt for eller i behandling for malign hypertermi.

Tacrolimus
Der er en risiko for øgede blodniveauer af tacrolimus ved samtidig administrering med amlodipin. For at undgå toksicitet fra tacrolimus, kræver administrering af amlodipin til en patient, der behandles med tacrolimus, overvågning af blodniveauerne af tacrolimus og dosisjustering af tacrolimus efter behov.

Bør tages i betragtning ved samtidig brug

Andre
I kliniske interaktionsstudier påvirkede amlodipin ikke farmakokinetikken af atorvastatin, digoxin, warfarin eller ciclosporin.

Interaktioner forbundet med valsartan

Samtidig brug frarådes

Lithium
Der er rapporteret reversibelt forhøjede serumkoncentrationer og toksicitet af lithium ved administration af lithium sammen med angiotensin-konverteringsenzym (ACE)-hæmmere eller angiotensin II-antagonister, inklusive valsartan. Tæt monitorering af lithiumkoncentrationen i serum anbefales derfor ved samtidig brug. Hvis der samtidigt gives et diuretikum, kan risikoen for lithium-toksicitet muligvis være yderligere øget med amlodipin/valsartan.

Kaliumbesparende diuretika, kaliumtilskud, kaliumholdige salterstatninger eller anden medicin, som øger kaliumniveauet
Hvis der i kombination med valsartan udskrives et lægemiddel, som påvirker kaliumniveauet, bør kaliumindholdet i plasma monitoreres.

Forsigtighed ved samtidig brug

Non-steroid-anti-inflammatorisk lægemidler (NSAID), inklusive selektive COX-2 hæmmere, acetylsalicylsyre (>3 g/dag) og ikke-selektive NSAID
Når angiotensin II-antagonister gives samtidig med NSAID, kan der opstå svækkelse af den antihypertensive virkning. Yderligere kan samtidig brug af angiotensin II-antagonister og NSAID føre til øget risiko for forværring af nyrefunktionen samt en øgning af serumkalium. Det anbefales derfor at monitorere nyrefunktionen i begyndelsen af behandlingen og at sørge for passende hydrering af patienten.

Hæmmere af optagelsestransportøren (rifampicin, ciclosporin) eller effluxtransportøren (ritonavir)
Resultatet af et in vitro‑studie med humant levervæv indikerede, at valsartan er substrat for den hepatiske optagelsestransportør OATP1B1 og af den hepatiske effluxtransportør MRP2. Samtidig administration af lægemidler, som hæmmer optagelsestransportøren (rifampicin, ciclosporin) eller effluxtransportøren (ritonavir) kan øge den systemiske eksponering for valsartan.

Dobbelt hæmning af RAAS med ARBer, ACE-hæmmere eller aliskiren
Data fra kliniske studier har vist, at dobbelthæmning af RAAS ved kombinationsbehandling med ACE-hæmmere, ARB’er eller aliskiren er forbundet med en højere hyppighed af bivirkninger som hypertension, hyperkaliæmi og nedsat nyrefunktion (inklusive akut nyresvigt) sammenlignet med brug af et enkelt RAAS-virkende lægemiddel (se pkt. 4.3, 4.4 og 5.1).

Andre
Der er ikke fundet klinisk signifikante interaktioner mellem valsartan monoterapi og følgende stoffer: cimetidin, warfarin, furosemid, digoxin, atenolol, indometacin, hydrochlorthiazid, amlodipin og glibenclamid.

4.6	Fertilitet, graviditet og amning

Graviditet

Amlodipin
Sikkerheden af amlodipin under graviditet er ikke klarlagt. Dyrestudier har påvist reproduktionstoksicitet ved høje doser (se pkt. 5.3). Amlodipin bør kun anvendes under graviditet, hvis der ikke findes et mere sikkert alternativ, og hvis selve sygdommen indebærer en større risiko for moderen og for fosteret.

Valsartan

Det frarådes at bruge AIIA’er under første trimester af graviditet (se pkt. 4.4). Brug af AIIA’er er kontraindiceret under andet og tredje trimester af graviditeten (se pkt. 4.3 og 4.4).

Epidemiologiske data angående risikoen for teratogenicitet efter eksponering af ACE-hæmmere under graviditetens første trimester er ikke entydige. En lille forøget risiko kan dog ikke udelukkes. Der er ingen kontrollerede epidemiologiske data angående risikoen ved brug af AIIA’er, men lignende risici kan eksistere for denne gruppe af lægemidler. Medmindre fortsat behandling med AIIA vurderes til at være nødvendig, bør patienter, som planlægger at blive gravide, skiftes til en alternativ hypertensionsbehandling med en dokumenteret sikkerhedsprofil til brug ved graviditet. Ved konstateret graviditet skal behandlingen med AIIA’er afbrydes med det samme, og om nødvendigt skal en anden behandling påbegyndes.

Eksponering af AIIA-behandling under andet og tredje trimester af graviditeten er kendt for at medføre toksicitet på humane fostre (nedsat nyrefunktion, oligohydramnion, hæmning af kraniets knogledannelse) og hos nyfødte (nyresvigt, hypotension, hyperkaliæmi) (se pkt. 5.3).

Det anbefales at udføre ultralydsscanning for at kontrollere nyrefunktionen og kraniet, hvis fosteret har været udsat for AIIA’er fra andet trimester.

Spædbørn, hvis mødre har taget AIIA’er, skal observeres tæt for hypotension (se pkt. 4.3 og 4.4).

Amning

Amlodipin udskilles i modermælk. Den andel af moderens dosis, der overføres til spædbarnet, er
blevet estimeret til at ligge i et interkvartilområdet på 3-7 % med et maksimum på 15 %.
Amlodipin/valsartan’s virkning på spædbørn er ikke kendt. Der foreligger ingen dokumentation vedrørende brugen af amlodipin/valsartan under amning. Derfor frarådes Amlodipine/Valsartan Mylan under amning. I stedet foretrækkes alternative behandlinger med bedre dokumenterede 
sikkerhedsprofiler ved amning, især ved amning af et nyfødt spædbarn eller et for tidligt født spædbarn.

Fertilitet

Der er ikke udført fertilitetsstudier med amlodipin/valsartan.

Valsartan
Valsartan havde ingen ugunstige virkninger på reproduktionsevnen hos han- og hunrotter ved orale doser på op til 200 mg/kg/dag. Denne dosis er 6 gange den maksimalt anbefalede humane dosis baseret på mg/m2 (beregninger antager en oral dosis på 320 mg/dag og en patient på 60 kg).

Amlodipin
Der er rapporteret om reversible biokemiske ændringer i spermatozoers hoveder hos visse patienter, som blev behandlet med calciumantagonister. De kliniske data er utilstrækkelige til at afklare amlodipins potentielle virkning på fertiliteten. Et rottestudie viste påvirkning af fertiliteten hos hanner (se pkt. 5.3).

4.7	Virkning på evnen til at føre motorkøretøj eller betjene maskiner

Patienter, som fører motorkøretøj eller betjener maskiner under behandling med amlodipin/valsartan, skal være opmærksomme på, at der lejlighedsvis kan optræde svimmelhed eller træthed.

Amlodipin kan påvirke evnen til at føre motorkøretøj eller betjene maskiner i mindre til moderat grad. Hos patienter, der tager amlodipin, og som får bivirkninger som svimmelhed, hovedpine, træthed eller kvalme, kan reaktionsevnen blive påvirket.

4.8	Bivirkninger

Resumé af bivirkningsprofilen

Amlodipin/valsartans sikkerhed er blevet evalueret i fem kontrollerede kliniske studier med 5.175 patienter, hvoraf 2.613 fik valsartan i kombination med amlodipin. Følgende bivirkninger viste sig at være de hyppigste eller de mest signifikante eller alvorlige: nasofaryngitis, influenza, overfølsomhed, hovedpine, synkope, ortostatisk hypotension, ødem, fingertryksødem, ansigtsødem, perifert ødem, træthed, rødmen, asteni og hedeture.

Skematisk oversigt over bivirkninger

Bivirkningerne er opstillet efter frekvens ved anvendelse af følgende definition: Meget almindelig (≥1/10); almindelig (≥1/100 til <1/10); ikke almindelig (≥1/1.000 til <1/100); sjælden (≥1/10.000 til <1/1.000); meget sjælden (<1/10.000); ikke kendt (kan ikke estimeres ud fra forhåndenværende data).

	MedDRA organklasse
	Bivirkninger
	Frekvens

	
	
	Amlodipin/valsartan
	Amlodipin
	Valsartan

	Infektioner og parasitære sygdomme
	Nasofaryngitis
	Almindelig
	--
	--

	
	Influenza
	Almindelig
	--
	--

	Blod og lymfesystem
	Nedsat hæmoglobin og hæmatokrit
	--
	--
	Ikke kendt

	
	Leukopeni
	--
	Meget sjælden
	--

	
	Neutropeni
	--
	--
	Ikke kendt

	
	Trombocytopeni, sommetider med purpura
	--
	Meget sjælden
	Ikke kendt

	Immunsystemet
	Overfølsomhed
	Sjælden
	Meget sjælden
	Ikke kendt

	Metabolisme og ernæring
	Hyperglykæmi
	--
	Meget sjælden
	--

	
	Hyponatriæmi
	Ikke almindelig
	--
	--

	Psykiske forstyrrelser
	Depression
	--
	Ikke almindelig
	--

	
	Angst
	Sjælden
	--
	

	
	Insomni/søvnforstyrrelser
	--
	Ikke almindelig
	--

	
	Humørsvingninger
	--
	Ikke almindelig
	--

	
	Konfusion
	--
	Sjælden
	--

	Nervesystemet
	Koordinationsbesvær
	Ikke almindelig
	--
	--

	
	Svimmelhed
	Ikke almindelig
	Almindelig
	--

	
	Postural svimmelhed
	Ikke almindelig
	--
	--

	
	Smagsforstyrrelse
	--
	Ikke almindelig
	--

	
	Ekstrapyramidal forstyrrelse
	--
	Ikke kendt
	--

	
	Hovedpine
	Almindelig
	Almindelig
	--

	
	Hypertoni
	--
	Meget sjælden
	--

	
	Paræstesi
	Ikke almindelig
	Ikke almindelig
	--

	
	Perifer neuropati, neuropati
	--
	Meget sjælden
	--

	
	Døsighed
	Ikke almindelig
	Almindelig
	--

	
	Synkope
	--
	Ikke almindelig
	--

	
	Tremor
	--
	Ikke almindelig
	--

	
	Hypæstesi
	--
	Ikke almindelig
	--

	Øjne
	Synsforstyrrelser
	Sjælden
	Ikke almindelig
	--

	
	Nedsat syn
	Ikke almindelig
	Ikke almindelig
	--

	Øre og labyrint
	Tinnitus
	Sjælden
	Ikke almindelig
	--

	
	Vertigo
	Ikke almindelig
	--
	Ikke almindelig

	Hjerte
	Palpitationer
	Ikke almindelig
	Almindelig
	--

	
	Synkope
	Sjælden
	--
	--

	
	Takykardi
	Ikke almindelig
	--
	--

	
	Arytmi (inklusive bradykardi, ventrikulær takykardi og atrieflimmer)
	--
	Meget sjælden
	--

	
	Myokardieinfarkt
	--
	Meget sjælden
	--

	Vaskulære sygdomme
	Rødme
	--
	Almindelig
	--

	
	Hypotension
	Sjælden
	Ikke almindelig
	--

	
	Ortostatisk hypotension
	Ikke almindelig
	--
	--

	
	Vaskulitis
	--
	Meget sjælden
	Ikke kendt

	Luftveje, thorax og mediastinum
	Hoste
	Ikke almindelig
	Meget sjælden
	Ikke almindelig

	
	Dyspnø
	--
	Ikke almindelig
	--

	
	Faryngolaryngeale smerter
	Ikke almindelig
	--
	--

	
	Rhinitis
	--
	Ikke almindelig
	--

	Mave-tarm-kanalen
	Abdominalt ubehag, øvre abdominalsmerter
	Ikke almindelig
	Almindelig
	Ikke almindelig

	
	Ændring i afføringsvaner
	--
	Ikke almindelig
	--

	
	Obstipation
	Ikke almindelig
	--
	--

	
	Diarré
	Ikke almindelig
	Ikke almindelig
	--

	
	Mundtørhed
	Ikke almindelig
	Ikke almindelig
	--

	
	Dyspepsi
	--
	Ikke almindelig
	--

	
	Gastritis
	--
	Meget sjælden
	--

	
	Gingival hyperplasi
	--
	Meget sjælden
	--

	
	Intestinalt angioødem
	--
	--
	Meget sjælden

	
	Kvalme
	Ikke almindelig
	Almindelig
	--

	
	Pankreatitis
	--
	Meget sjælden
	--

	
	Opkastning
	--
	Ikke almindelig
	--

	Lever og galdeveje
	Unormale leverfunktionstests, inklusive forhøjet bilirubin i blodet
	--
	Meget sjælden*
	Ikke kendt

	
	Hepatitis
	--
	Meget sjælden
	--

	
	Intrahepatisk kolestase, gulsot
	--
	Meget sjælden
	--

	Hud og subkutane væv
	Alopeci
	--
	Ikke almindelig
	--

	
	Angioødem
	--
	Meget sjælden
	Ikke kendt

	
	Bulløs dermatit
	--
	--
	Ikke kendt

	
	Erytem
	Ikke almindelig
	--
	--

	
	Erythema multiforme
	--
	Meget sjælden
	--

	
	Eksantem
	Sjælden
	Ikke almindelig
	--

	
	Hyperhidrose
	Sjælden
	Ikke almindelig
	--

	
	Lysfølsomhed
	--
	Ikke almindelig
	--

	
	Pruritus
	Sjælden
	Ikke almindelig
	Ikke kendt

	
	Purpura
	--
	Ikke almindelig
	--

	
	Udslæt
	Ikke almindelig
	Ikke almindelig
	Ikke kendt

	
	Misfarvning af huden
	--
	Ikke almindelig
	--

	
	Urticaria og andre former for udslæt
	--
	Meget sjælden
	--

	
	Eksfoliativ dermatitis
	--
	Meget sjælden
	--

	
	Stevens-Johnsons syndrom
	--
	Meget sjælden
	--

	
	Toksisk epidermal nekrolyse
	--
	Ikke kendt
	--

	
	Quinckes ødem
	--
	Meget sjælden
	--

	Knogler, led, muskler og bindevæv
	Artralgi
	Ikke almindelig
	Ikke almindelig
	--

	
	Rygsmerter
	Ikke almindelig
	Ikke almindelig
	--

	
	Hævede led
	Ikke almindelig
	--
	--

	
	Muskelspasmer
	Sjælden
	Ikke almindelig
	--

	
	Myalgi
	--
	Ikke almindelig
	Ikke kendt

	
	Hævede ankler
	--
	Almindelig
	--

	
	Tyngdefølelse
	Sjælden
	--
	--

	Nyrer og urinveje
	Forhøjet kreatinin i blodet
	--
	--
	Ikke kendt

	
	Vandladningsforstyrrelse
	--
	Ikke almindelig
	--

	
	Nykturi
	--
	Ikke almindelig
	--

	
	Pollakisuri
	Sjælden
	Ikke almindelig
	--

	
	Polyuri
	Sjælden
	--
	--

	
	Nyresvigt og nedsat nyrefunktion
	--
	--
	Ikke kendt

	Det reproduktive system og mammae
	Impotens
	--
	Ikke almindelig
	--

	
	Erektil dysfunktion
	Sjælden
	--
	--

	
	Gynækomasti
	--
	Ikke almindelig
	--

	Almene symptomer og reaktioner på administrationsstedet
	Asteni
	Almindelig
	Ikke almindelig
	--

	
	Ubehag, utilpashed
	--
	Ikke almindelig
	--

	
	Træthed
	Almindelig
	Almindelig
	Ikke almindelig

	
	Ansigtsødem
	Almindelig
	--
	--

	
	Rødme, hedeture
	Almindelig
	--
	--

	
	Ikke hjertebetinget brystsmerte
	--
	Ikke almindelig
	--

	
	Ødem
	Almindelig
	Almindelig
	--

	
	Perifert ødem
	Almindelig
	--
	--

	
	Smerte
	--
	Ikke almindelig
	--

	
	Fingertryksødem
	Almindelig
	--
	--

	Undersøgelser
	Forhøjet kalium i blodet
	--
	--
	Ikke kendt

	
	Vægtøgning
	--
	Ikke almindelig
	--

	
	Vægttab
	--
	Ikke almindelig
	--


* Oftest som følge af kolestase

Yderligere information for kombinationen

Perifert ødem, en kendt bivirkning ved amlodipin, blev generelt observeret ved en lavere incidens hos patienter, som fik amlodipin/valsartan kombinationen end hos patienter, som fik amlodipin alene. I dobbeltblindede, kontrollerede kliniske studier var incidensen af perifert ødem fordelt på dosis følgende:

	% patienter, som oplevede perifert ødem
	Valsartan (mg)

	
	0
	40
	80
	160
	320

	
Amlodipin (mg)
	0
	3,0
	5,5
	2,4
	1,6
	0,9

	
	2,5
	8,0
	2,3
	5,4
	2,4
	3,9

	
	5
	3,1
	4,8
	2,3
	2,1
	2,4

	
	10
	10,3
	NA
	NA
	9,0
	9,5



Den gennemsnitlige incidens af perifert ødem fordelt ligeligt over alle doser var 5,1% med amlodipin/valsartan kombinationen.

Yderligere information om de individuelle komponenter

Bivirkninger, som tidligere er indrapporteret for hver enkelt af de individuelle komponenter (amlodipin eller valsartan), kan også være potentielle bivirkninger med amlodipin/valsartan, selv i de tilfælde, hvor de ikke er set i kliniske studier eller i perioden efter markedsføring.

Amlodipin
	Almindelig
	Døsighed, svimmelhed, palpitationer, abdominalsmerter, kvalme, hævede ankler.

	Ikke almindelig
	Insomni, humørsvingninger (inklusive angst), depression, tremor, smagsforstyrrelser, synkope, hypæstesi, synsforstyrrelser (herunder diplopi), tinnitus, hypotension, dyspnø, rhinitis, opkastning, dyspepsi, alopeci, purpura, misfarvning af huden, hyperhidrose, pruritus, eksantem, myalgi, muskelkramper, smerter, vandladningsforstyrrelser, øget vandladningshyppighed, impotens, gynækomasti, brystsmerter, utilpashed, vægtstigning, vægttab.

	Sjælden
	Konfusion.

	Meget sjælden
	Leukopeni, trombocytopeni, allergiske reaktioner, hyperglykæmi, hypertoni, perifer neuropati, myokardieinfarkt, arytmi (herunder bradykardi, ventrikulær takykardi og atrieflimren), vaskulitis, pankreatitis, gastritis, gingival hyperplasi, hepatitis, gulsot, forhøjede leverenzymer*, angioødem, erythema multiforme, urticaria, eksfoliativ dermatitis, Stevens-Johnsons syndrom, quinckes ødem, lysfølsomhed.

	Ikke kendt
	Toksisk epidermal nekrolyse


* oftest som følge af kolestase.

Der er set enkelte tilfælde af ekstrapyramidale symptomer.

Valsartan
	Ikke kendt
	Fald i hæmoglobin, fald i hæmatokrit, neutropeni, trombocytopeni, øget serum-kalium, forhøjede leverfunktionstal, inklusive øget serum-bilirubin, nyresvigt og nedsat nyrefunktion, forhøjet serum-kreatinin, angioødem, myalgi, vaskulitis, overfølsomhed inklusive serumsyge.



Indberetning af formodede bivirkninger

Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via det nationale rapporteringssystem anført i Appendiks V.

4.9	Overdosering

Symptomer

Der er ingen erfaring med overdosering af amlodipin/valsartan. Det væsentligste symptom på overdosering med valsartan er risikoen for udtalt hypotension med svimmelhed. Overdosering med amlodipin kan resultere i udtalt perifer vasodilation og risiko for refleks-takykardi. For amlodipin har der været indrapporteret udtalt og potentielt langvarigt systemisk hypotension, inklusive shock med dødelig udgang.

Der er i sjældne tilfælde blevet rapporteret om tilfælde af ikke-kardiogent lungeødem som følge af overdosering med amlodipin, hvilket kan forekomme med forsinket indtræden (24-48 timer efter indtagelse), og som kræver ventilatorisk støtte. Indledende genoplivningstiltag (herunder væske-overload) for at opretholde perfusion og hjertevolumen kan være udløsende faktorer.

Behandling

Hvis overdoseringen er sket kort tid forinden, skal det overvejes at fremkalde opkastning eller foretage en maveskylning. Indgift af aktivt kul til raske frivillige øjeblikkeligt eller op til 2 timer efter indtagelse af amlodipin har vist, at det signifikant nedsætter absorptionen af amlodipin. Klinisk signifikant hypotension pga. overdosering med amlodipin/valsartan kræver aktiv kardiovaskulær støttebehandling, inklusive hyppig monitorering af hjerte- og respirationsfunktionen, hævede ekstremiteter og opmærksomhed på cirkulerende blodvolumen eller urinproduktion. En vasokonstriktor kan være gavnlig til genoprettelse af vaskulær tonus og blodtryk, forudsat at anvendelsen ikke er kontraindiceret. Intravenøs calciumglyconat kan være gavnlig til ophævelse af calciumkanalblokaden.

Det er næppe sandsynligt, at valsartan eller amlodipin fjernes ved hæmodialyse.


5.	FARMAKOLOGISKE EGENSKABER

5.1	Farmakodynamiske egenskaber

Farmakoterapeutisk klassifikation: Midler der virker på renin-angiotensin-systemet; angiotensin-II-antagonister (ARB’er), kombinationer; angiotensin-II-receptorblokkere (ARB’er) og calciumkanal-blokkere, ATC-kode: C09DB01

Amlodipine/Valsartan Mylan kombinerer to antihypertensive stoffer, som kontrollerer blodtrykket hos patienter med essentiel hypertension ved komplementære virkningsmekanismer: amlodipin tilhører klasserne af lægemidler kaldet calciumantagonister og valsartan tilhører klassen kaldet angiotensin II-antagonister. Kombinationen af disse stoffer har en additiv virkning ved i større grad at nedsætte blodtrykket end hver komponent alene.

Amlodipin/valsartan

Kombinationen af amlodipin og valsartan giver et dosisrelateret, additivt blodtryksfald i hele det terapeutiske dosisinterval. Den antihypertensive virkning af en enkelt kombinationsdosis varer over 24 timer.

Placebokontrollerede studier
Mere end 1.400 hypertensive patienter har fået amlodipin/valsartan en gang dagligt i to placebokontrollerede studier. Voksne med let til moderat ukompliceret essentiel hypertension (middel siddende diastolisk blodtryk ≥95 og <110 mmHg) blev inkluderet. Patienter med høje kardiovaskulære risici – hjertesvigt, type I- og dårligt kontrolleret type II-diabetes og en anamnese med myokardieinfarkt eller slagtilfælde inden for det sidste år – blev ekskluderet.

Aktivt kontrollerede studier med patienter, som ikke responderer på monoterapi
Et multicenter, randomiseret, dobbeltblindet, aktivt kontrolleret, parallelgruppestudie undersøgte patienter, der ikke var tilstrækkeligt kontrolleret med valsartan 160 mg, med henblik på en normalisering af blodtrykket (defineret som middel siddende diastolisk blodtryk <90 mmHg ved slutningen af studiet). Resultaterne af dette studie viste en normalisering af blodtrykket hos 75% af patienterne behandlet med amlodipin/valsartan 10 mg/160 mg og hos 62% af patienterne behandlet med amlodipin/valsartan 5 mg/160 mg, sammenlignet med en normalisering af blodtrykket hos 53% af patienterne, som forblev på valsartan 160 mg. Tillæg af amlodipin 10 mg og 5 mg gav et yderligere nedsat systolisk/diastolisk blodtryk på henholdsvis 6,0/4,8 mmHg og 3,9/2,9 mmHg sammenlignet med patienter, som forblev på valsartan 160 mg alene.

Et multicenter, randomiseret, dobbeltblindet, aktivt kontrolleret, parallelgruppestudie undersøgte patienter, der ikke var tilstrækkeligt kontrolleret med amlodipin 10 mg, med henblik på en normalisering af blodtrykket (defineret som middel siddende diastolisk blodtryk <90 mmHg ved slutningen af studiet). Resultaterne af dette studie viste en normalisering af blodtrykket hos 78% af patienterne behandlet med amlodipin/valsartan 10 mg/160 mg, sammenlignet med en normalisering af blodtrykket hos 67% af patienterne, som forblev på amlodipin 10 mg. Tillæg af valsartan 160 mg gav et yderligere nedsat systolisk/diastolisk blodtryk på henholdsvis 2,9/2,1 mmHg sammenlignet med patienter, som forblev på amlodipin 10 mg alene.

Amlodipin/valsartan er også undersøgt i et aktivt kontrolleret studie med 130 hypertensive patienter med middel siddende diastolisk blodtryk ≥110 mmHg og <120 mmHg. I dette studie (baseline blodtryk 171/113 mmHg) nedsatte amlodipin/valsartan 5 mg/160 mg titreret op til 10 mg/160 mg blodtrykket i siddende stilling med 36/29 mmHg. Til sammenligning nedsatte et behandlingsregime bestående af lisinopril/hydrochlorthiazid 10/12,5 mg titreret op til 20/12,5 mg blodtrykket i siddende stilling med 32/28 mmHg.

I to langtids-og opfølgningsstudier blev effekten af amlodipin/valsartan opretholdt i over et år. Pludselig seponering af amlodipin/valsartan er ikke blevet forbundet med hurtig blodtryksstigning.

Alder, køn, race eller body mass indeks (≥30 kg/m2, <30 kg/m2) havde ingen indflydelse på amlodipin/valsartans virkning.

Amlodipin/valsartan er ikke undersøgt i andre patientgrupper end hypertension. Valsartan er undersøgt til patienter med post-myokardieinfarkt og hjertesvigt. Amlodipin er undersøgt til patienter med kronisk stabil angina, vasospastisk angina og angiografisk dokumenteret koronarterielidelse.

Amlodipin

Amlodipin-delen af Amlodipine/Valsartan Mylan hæmmer den transmembrane indtrængning af calciumioner i hjertets og karvæggens glatte muskulatur. Amlodipins antihypertensive virkning skyldes den direkte afslappende effekt på karvæggens glatte muskel, hvilket fører til nedsat perifer vaskulær modstand og nedsat blodtryk. Data fra dyrestudier tyder på, at amlodipin binder til både dihydropyridin og ikke- dihydropyridin-bindingssteder. En sammentrækning af hjertemusklens og karvæggens glatte muskulatur er afhængig af ekstracellulære calciumioners vandring ind i disse celler gennem specifikke ionkanaler

Efter administration af terapeutiske doser til patienter med hypertension giver amlodipin en vasodilation, som resulterer i nedsat blodtryk i liggende og stående stilling. Ved kronisk dosering ledsages det nedsatte blodtryk ikke af en signifikant påvirkning af pulsen eller af plasmakatecholaminer.

Plasmakoncentrationen korrelerer med virkningen hos både yngre og ældre patienter.

Hos hypertensive patienter med normal nyrefunktion resulterede terapeutiske doser af amlodipin i en nedsat renal vaskulær modstand med øget glomerulær filtrationshastighed og effektivt renal plasma flow, uden ændring i filtrationsfraktionen eller proteinuri.

Som med andre calciumantagonister har hæmodynamiske studier af hjertefunktionen i hvile og ved fysisk aktivitet (eller vedvarende aktivitet) hos patienter med normal ventrikelfunktion og i behandling med amlodipin, generelt vist en lille forøgelse i hjerteindekset uden signifikant indflydelse på dP/dt eller venstre ventrikels slutdiastoliske tryk eller volumen. I hæmodynamiske studier har amlodipin ikke været forbundet med negativ inotropisk effekt, når det blev givet til mennesker eller levende dyr i det terapeutiske dosisinterval. Det samme gjaldt, når det blev givet til mennesker sammen med betablokkere.

Amlodipin ændrer ikke sinusknudefunktionen eller den atrioventrikulære overledning hos levende dyr eller hos mennesker. I kliniske studier, hvor amlodipin blev givet i kombination med betablokkere til patienter med enten hypertension eller angina, er der ikke set bivirkninger på de elektrokardiografiske parametre.

Anvendelse til patienter med hypertension
Et randomiseret, dobbeltblindet morbiditets-mortalitets studie kaldet ”Antihypertensive and Lipid-Lowering treatment to prevent Heart Attack Trial” (ALLHAT) blev gennemført for at sammenligne nye behandlinger: Amlodipin 2,5‑10 mg/dag (calciumantagonist) eller lisinopril 10‑40 mg/dag (ACE-hæmmer) som førstevalgsbehandling i stedet for et thiaziddiuretikum, chlorthalidon 12,5‑25 mg/dag ved let til moderat hypertension.

I alt 33.357 hypertensive patienter på 55 år eller ældre blev randomiseret og fulgt i gennemsnitligt 4,9 år. Patienterne havde mindst én ekstra risikofaktor for koronar hjertelidelse f.eks. tidligere myokardieinfarkt eller apopleksi (>6 måneder før inkludering) eller dokumenteret anden aterosklerotisk kardiovaskulær sygdom (tilsammen 51,5%), type 2-diabetes (36,1%), HDL-kolesterol <35 mg/dl (<0,906 mmol/l) (11,6%), venstre ventrikel-hypertrofi diagnosticeret ved elektrokardiogram eller ekkokardiografi (20,9%), aktuel cigaretrygning (21,9%).

Det primære endepunkt var sammensat af dødelig koronarsygdom eller ikke-dødeligt myokardieinfarkt. Der var ingen signifikant forskel mellem amlodipin-baseret behandling og chlorthalidon-baseret behandling på det primære endepunkt: Risikoratio (RR) 0,98; 95% KI (0,90‑1,07); p=0,65. Blandt de sekundære endepunkter var incidensen af hjertesvigt (del af et sammensat kardiovaskulært endepunkt) signifikant højere i amlodipin-gruppen sammenlignet med chlorthalidon-gruppen (10,2% versus 7,7%; RR 1,38; 95% KI [1,25‑1,52]; p <0,001). Der var dog ingen signifikant forskel på mortalitet af alle årsager mellem amlodipin-baseret behandling og chlorthalidon-baseret behandling, RR 0,96; 95% KI [0,89‑1,02]; p=0,20.

Valsartan

Valsartan er en oral, aktiv, potent og specifik angiotensin II-receptorantagonist. Det virker selektivt på AT1-receptor subtypen, som er ansvarlig for angiotensin II’s kendte virkninger. Efter hæmning af AT1-receptoren med valsartan forhøjes angiotensin II’s plasmaniveau. Dette kan stimulere den ublokerede AT2-receptor subtype, som tilsyneladende modvirker virkningen af AT1-receptoren. Valsartan udviser ikke partiel agonistaktivitet på AT1-receptoren og har en meget højere (ca. 20.000 gange) affinitet for AT1-receptoren end for AT2-receptoren.

Valsartan hæmmer ikke ACE, også kendt som kininase II, som omdanner angiotensin I til angiotensin II og nedbryder bradykinin. Da der ikke er nogen effekt på ACE og ingen potensering af bradykinin eller substans P, er det usandsynligt, at angiotensin II-antagonister kan forbindes med hoste. I kliniske studier, hvor valsartan blev sammenlignet med en ACE-hæmmer, var incidensen af tør hoste signifikant (p <0,05) mindre hos patienter i behandling med valsartan end hos patienter i behandling med en ACE-hæmmer (henholdsvis 2,6% versus 7,9%). I et klinisk studie med patienter, som tidligere havde haft tør hoste under behandling med en ACE-hæmmer, oplevede 19,5% af patienterne, som fik valsartan, og 19,0% af dem, som fik thiazid-diuretika, hoste. Til sammenligning oplevede 68,5% af patienterne, som blev behandlet med en ACE-hæmmer, hoste (p <0,05). Valsartan bindes ikke til og blokerer ikke andre hormonreceptorer eller ionkanaler, der vides at have betydning for den kardiovaskulære regulering.

Når valsartan gives til patienter med hypertension, sker der et fald i blodtrykket uden påvirkning af pulsen.

Ved administration af en enkelt oral dosis, indsætter den antihypertensive virkning inden for 2 timer hos de fleste patienter. Den maksimale reduktion af blodtrykket opnås inden for 4‑6 timer. Den antihypertensive effekt vedvarer i 24 timer efter administration. Ved gentagen dosering opnås den maksimale reduktion af blodtrykket inden for 2‑4 uger, og den opretholdes ved vedvarende behandling. Pludselig seponering af valsartan har ikke været forbundet med rebound-hypertension eller andre uønskede kliniske hændelser.

Andet: dobbeltblokade af RAAS

Kombinationen af en ACE-hæmmer og en ARB er undersøgt i to store randomiserede, kontrollerede studier (ONTARGET (ONgoing Telmisartan Alone and in combination with Ramipril Global Endpoint Trial) og VA NEPHRON-D (The Veterans Affairs Nephropathy in Diabetes)).

ONTARGET var et studie med patienter, der havde en anamnese med kardiovaskulær eller cerebrovaskulær sygdom, eller som havde type 2-diabetes mellitus med tegn på organpåvirkning. VA NEPHRON-D var et studie med patienter med type 2-diabetes mellitus og diabetisk nefropati.

Disse studier viste ikke signifikant bedre effekt på renal og/eller kardiovaskulære mål og mortalitet sammenlignet med monoterapi, mens en øget risiko for hyperkaliæmi, akut nyrepåvirkning og/eller forhøjet blodtryk observeredes. På baggrund af de fælles farmakodynamiske egenskaber er disse resultater også relevante for andre ACE-hæmmere og ARBer.

ACE-hæmmere og ARBer bør derfor ikke anvendes samtidigt hos patienter med diabetisk nefropati (se pkt. 4.4).

ALTITUDE (Aliskiren Trial in Type 2 Diabetes Using Cardiovascular and Renal Disease Endpoints) var et studie, der skulle undersøge fordelen ved at tilføje aliskiren til standardbehandling med en ACE-hæmmer eller en ARB hos patienter med type 2-diabetes mellitus og kronisk nyresygdom, kardiovaskulær sygdom eller begge. Dette studie blev afsluttet tidligt pga. en øget risiko for bivirkninger. Både kardiovaskulære dødsfald og apopleksi var numerisk hyppigere forekommende i aliskiren-gruppen end i placebogruppen, og bivirkninger og relevante alvorlige bivirkninger (såsom hyperkaliæmi, hypotension og nedsat nyrefunktion) blev rapporteret hyppigere i aliskiren-gruppen end i placebogruppen.

5.2	Farmakokinetiske egenskaber

Linearitet

Amlodipin og valsartan udviser lineær farmakokinetik.

Amlodipin/valsartan

Efter oral administration af amlodipin/valsartan opnås maksimal plasmakoncentration for valsartan og amlodipin efter henholdsvis 3 timer og 6‑8 timer. Hastigheden og graden af amlodipin/valsartan-absorptionen er ækvivalent med valsartans og amlodipins biotilgængelighed, når de gives som individuelle tabletter.

Amlodipin

Absorption
Efter oral administration af amlodipin alene i terapeutiske doser opnås maksimal plasmakoncentration af amlodipin efter 6‑12 timer. Den absolutte biotilgængelighed er beregnet til at være mellem 64% og 80%. Amlodipins biotilgængelighed er upåvirket af fødeindtagelse.

Fordeling
Fordelingsvolumen er omkring 21 l/kg. In vitro-studier med amlodipin har vist, at ca. 97,5% af det cirkulerende stof er bundet til plasmaproteiner.

Biotransformation
Amlodipin bliver i udstrakt grad (ca. 90%) metaboliseret i leveren til inaktive metabolitter.

Elimination
Amlodipin udskilles bifasisk fra plasma med en terminal halveringstid på ca. 30 til 50 timer. Steady-state-plasmaniveauerne opnås efter vedvarende administration i 7‑8 dage. Ti procent uomdannet amlodipin og 60% af amlodipin-metabolitterne udskilles i urinen.

Valsartan

Absorption
Efter oral administration af valsartan alene opnås valsartans maksimale plasmakoncentration efter 2‑4 timer. Den gennemsnitlige absolutte biotilgængelighed er 23%. Føde nedsætter eksponering af valsartan (målt ved AUC) med ca. 40% og plasmakoncentrationen (Cmax) med ca. 50%. Selv ca. 8 timer efter dosering er plasmakoncentrationen af valsartan den samme for den bespiste og fastende gruppe. Denne reduktion af AUC er dog ikke ledsaget af klinisk signifikant nedsat terapeutisk effekt, og valsartan kan derfor gives med eller uden føde.

Fordeling
Steady-state fordelingsvolumen af valsartan efter intravenøs administration er omkring 17 liter, hvilket tyder på, at valsartan ikke fordeles i udtalt grad i væv. Valsartan er i høj grad bundet til serumproteiner (94‑97%), hovedsageligt serumalbumin.

Biotransformation
Valsartan omdannes ikke i stor grad, da kun omkring 20% af dosis genfindes som metabolitter. En hydroxymetabolit er blevet fundet i plasma ved lave koncentrationer (mindre end 10% af valsartans AUC). Denne metabolit er farmakologisk inaktiv.

Elimination
Valsartan udviser multieksponentiel halveringskinetik (t½α <1 time og t½ß omkring 9 timer). Valsartan udskilles primært i fæces (omkring 83% af dosis) og i urin (omkring 13% af dosis) hovedsageligt som uomdannet stof. Efter intravenøs administration er valsartans plasmaclearence omkring 2 l/t og dets renale clearance er 0,62 l/t (ca. 30% af den totale clearance). Halveringstiden for valsartan er 6 timer.

Særlige populationer

Pædiatrisk population (under 18 år)
Der er ingen farmakokinetiske data tilgængelige for den pædiatriske population.

Ældre (65 år og derover)
Tiden til maksimal plasmakoncentration af amlodipin er den samme for yngre og ældre patienter. Amlodipins clearance har tendens til at falde hos ældre patienter, hvilket resulterer i øget areal under kurven (AUC) og øget eliminationshalveringstid. Middel systemisk AUC af valsartan er 70% højere hos ældre end hos yngre. Derfor kræves forsigtighed, når dosis øges.

Nedsat nyrefunktion
Nedsat nyrefunktion har ikke en signifikant indflydelse på amlodipins farmakokinetik. Som det forventes for stoffer, hvor den renale udskillelse kun står for 30% af den totale plasmaudskillelse, er der ikke set korrelation mellem nyrefunktion og valsartans systemiske eksponering.

Nedsat leverfunktion
Der er meget få tilgængelige kliniske data vedrørende amlodipin-administration til patienter med nedsat leverfunktion. Patienter med nedsat leverfunktion har nedsat udskillelse af amlodipin, hvilket medfører et øget AUC på ca. 40‑60%. Hos patienter med let til moderat nedsat leverfunktion er den gennemsnitlige eksponering af valsartan (målt ved AUC-værdier) to gange højere end den, der er set hos raske frivillige (passet sammen efter alder, køn og vægt). Der skal udvises forsigtighed over for patienter med leversygdomme (se pkt.4.2).

5.3	Non-kliniske sikkerhedsdata

Amlodipin/Valsartan

Følgende bivirkninger blev set i dyrestudier, og kan være klinisk relevante:
Histopatologiske tegn på inflammation i maveslimhinden blev set hos hanrotter ved en eksponering ca. 1,9 (valsartan) og 2,6 (amlodipin) gange de kliniske doser på 160 mg valsartan og 10 mg amlodipin. Ved højere eksponering blev der set sårdannelse og erosion af maveslimhinden hos både han- og hunrotter. De samme forandringer blev også set i gruppen, som fik valsartan alene (eksponering på 8,5‑11,0 gange den kliniske dosis på 160 mg valsartan).

En øget forekomst og sværhedsgrad af renal tubulær basofili/hyalinisering, dilation og cylindre i urinen, såvel som interstitiel lymfocytinflammation og arteriolær medial hypertrofi blev set ved en eksponering på 8‑13 (valsartan) og 7‑8 (amlodipin) gange den kliniske dosis på 160 mg valsartan og 10 mg amlodipin. De samme forandringer blev også set i gruppen, som fik valsartan alene (eksponering på 8,5‑11,0 gange den kliniske dosis på 160 mg valsartan).

I et embryo-føtal udviklingsstudie med rotter blev der bemærket en øget forekomst af udvidede urinledere, misdannede brystben og ikke‑ossificerede forpoteknogler ved en eksponering ca. 12 (valsartan) og 10 (amlodipin) gange de kliniske doser på 160 mg valsartan og 10 mg amlodipin. Der blev også set udvidede urinledere i gruppen, som fik valsartan alene (eksponering på 12 gange den kliniske dosis på 160 mg valsartan). Der var kun beskedne tegn på maternel toksicitet (moderat nedsættelse af kropsvægt) i dette studie. Niveauet for ingen observerede bivirkninger (NOEL) på den føtale udvikling er set ved 3 (valsartan) og 4 (amlodipin) gange den kliniske eksponering (baseret på AUC).

For de enkelte stoffer er der ingen evidens for mutagenicitet, clastogenicitet eller carcinogenicitet.

Amlodipin

Reproduktionstoksikologi
Reproduktionsstudier med rotter og mus har vist forsinket fødsel, forlænget fødsel og nedsat overlevelse af afkommet ved doser ca. 50 gange højere end de maksimalt anbefalede doser til mennesker baseret på mg/kg.

Nedsat fertilitet
Der sås ingen effekt på fertiliteten hos rotter behandlet med amlodipin (hanner i 64 dage og hunner i 14 dage før parring) ved doser op til 10 mg/kg/dag (8 gange* den maksimalt anbefalede dosis til mennesker på 10 mg baseret på mg/m2). I et andet rottestudie, hvor hanrotter blev behandlet med amlodipinbesilat i 30 dage med en dosis sammenlignelig med doser til mennesker baseret på mg/kg, blev der fundet nedsat follikelstimulerende hormon og testosteron i plasma, nedsat spermdensitet samt nedsat antal modne spermatider og Sertoliceller.

Karcinogenicitet, mutagenicitet
I studier med rotter og mus, der fik amlodipin i foderet i to år ved koncentrationer beregnet til at give daglige dosisniveauer på 0,5, 1,25 og 2,5 mg/kg, sås ingen tegn på karcinogenicitet. Den højeste dosis (for mus lig med og for rotter 2 gange* den maksimalt anbefalede kliniske dosis på 10 mg baseret på mg/m2) var tæt på den maksimalt tolererede dosis for mus, men ikke for rotter.

Mutagenicitetsstudier viste ingen lægemiddelrelaterede virkninger på hverken gen- eller kromosomniveau.

*Baseret på en patientvægt på 50 kg

Valsartan

De non-kliniske data viser ingen særlig risiko for mennesker vurderet ud fra konventionelle studier af sikkerhedsfarmakologi, toksicitet efter gentagne doser, genotoksicitet og karcinogenicitet, reproduktions- og udviklingstoksicitet.

Hos rotter medførte toksiske doser (600 mg/kg/dag) til moderen i de sidste dage af drægtighedsperioden samt i dieperioden lavere overlevelse, lavere vægtforøgelse og forsinket udvikling (pinna-løsning og åbning af øregang) hos ungerne (se pkt. 4.6). Disse doser hos rotter (600 mg/kg/dag) er cirka 18 gange højere end den maksimalt anbefalede humane dosis baseret på mg/m2 (beregningerne går ud fra en oral dosis på 320 mg/dag til en patient, der vejer 60 kg).

I non-kliniske sikkerhedsstudier med rotter forårsagede høje doser valsartan (200‑600 mg/kg legemsvægt) reduktion af blodtal (erytrocytter, hæmoglobin og hæmatokritværdi) og tegn på ændringer i den renale hæmodynamik (lettere forhøjet carbamid, samt renal tubulær hyperplasi og basofili hos hanner). Disse doser hos rotter (200 og 600 mg/kg/dag) er cirka 6 og 18 gange højere end den maksimalt anbefalede humane dosis baseret på mg/m2 (beregningerne går ud fra en oral dosis på 320 mg/dag til en patient, der vejer 60 kg).

Hos silkeaber, som fik sammenlignelige doser, sås tilsvarende, men mere alvorlige ændringer, især i nyrerne, hvor der udvikledes nefropati, omfattende forhøjet carbamid og kreatinin.

Hypertrofi i de renale juxtaglomerulære celler sås også hos begge arter. Alle ændringer ansås for at være forårsaget af valsartans farmakologiske virkning, som især hos silkeaber giver forlænget hypotension. Hypertrofi af de renale juxtaglomerulære celler synes ikke at have relevans for mennesker, som får terapeutiske doser valsartan.


6.	FARMACEUTISKE OPLYSNINGER

6.1	Hjælpestoffer

Amlodipine/Valsartan Mylan 5 mg/80 mg filmovertrukne tabletter

Tabletkerne
Mikrokrystallinsk cellulose
Crospovidon
Magnesiumstearat
Kolloid vandfri silica

Filmovertræk
Hypromellose
Titandioxid (E171)
Macrogol 8000
Talcum
Jernoxid, gul (E172)
Vanillin

Amlodipine/Valsartan Mylan 5 mg/160 mg filmovertrukne tabletter

Tabletkerne
Mikrokrystallinsk cellulose
Crospovidon
Magnesiumstearat
Kolloid vandfri silica
Gul jernoxid

Filmovertræk
Hypromellose
Titandioxid (E171)
Macrogol 8000
Talcum
Gul jernoxid (E172)
Vanillin

Amlodipine/Valsartan Mylan 10 mg/160 mg filmovertrukne tabletter

Tabletkerne
Mikrokrystallinsk cellulose
Crospovidon
Magnesiumstearat
Kolloid vandfri silica

Overtræk
Hypromellose
Titandioxid (E171)
Macrogol 8000
Talcum
Gul jernoxid (E172)
Rød jernoxid (E172)
Sort jernoxid (E172)
Vanillin

6.2	Uforligeligheder

Ikke relevant.

6.3	Opbevaringstid

2 år.

For tabletbeholder: Skal anvendes inden for 100 dage efter anbrud.

6.4	Særlige opbevaringsforhold

Dette lægemiddel kræver ingen særlige forholdsregler vedrørende opbevaringen.

6.5	Emballagetype og pakningsstørrelser

PVC/PCTFE-blister.
Pakningsstørrelser: 14, 28, 56, 98 filmovertrukne tabletter, og 14x1, 28x1, 56x1, 90x1, 98x1 filmovertrukne tabletter

Hvid beholder af polyethylen med høj densitet (HDPE) med hvidt, uigennemsigtigt polypropylenlåg med aluminiumsinduktionsforsegling.
Pakningsstørrelser: 28, 56 eller 98 filmovertrukne tabletter.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering

Ingen særlige forholdsregler.


7.	INDEHAVER AF MARKEDSFØRINGSTILLADELSEN

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
Irland


8.	MARKEDSFØRINGSTILLADELSESNUMMER (-NUMRE)

EU/1/16/1092/001
EU/1/16/1092/002
EU/1/16/1092/003
EU/1/16/1092/004
EU/1/16/1092/005
EU/1/16/1092/006
EU/1/16/1092/007

EU/1/16/1092/016

EU/1/16/1092/019

EU/1/16/1092/038

9.	DATO FOR FØRSTE MARKEDSFØRINGSTILLADELSE/FORNYELSE AF TILLADELSEN

Dato for første markedsføringstilladelse: 22. marts 2016
Dato for seneste fornyelse: 14. januar 2021


10.	DATO FOR ÆNDRING AF TEKSTEN


Yderligere oplysninger om dette lægemiddel findes på Det Europæiske Lægemiddelagenturs hjemmeside http://www.ema.europa.eu.



























BILAG II

A.	FREMSTILLERE ANSVARLIGE FOR BATCHFRIGIVELSE

B.	BETINGELSER ELLER BEGRÆNSNINGER VEDRØRENDE UDLEVERING OG ANVENDELSE

C.	ANDRE FORHOLD OG BETINGELSER FOR MARKEDSFØRINGSTILLADELSEN

D.	BETINGELSER ELLER BEGRÆNSNINGER MED HENSYN TIL SIKKER OG EFFEKTIV ANVENDELSE AF LÆGEMIDLET

A.	FREMSTILLERE ANSVARLIGE FOR BATCHFRIGIVELSE

Navn og adresse på de fremstillere, der er ansvarlige for batchfrigivelse

Mylan Hungary Kft.
Mylan utca 1,
Komárom - 2900
Ungarn

Mylan Viatris Germany GmbH
Zweigniederlassund Bad Homburg v. d. Hoehe
Benzstrasse 1, Bad Homburg v. d. Hoehe, Hessen, 61352
Tyskland

På lægemidlets trykte indlægsseddel skal der anføres navn og adresse på den fremstiller, som er ansvarlig for frigivelsen af den pågældende batch.


B.	BETINGLESER ELLER BEGRÆNSNINGER VEDRØRENDE UDLEVERING OG ANVENDELSE

Lægemidlet er receptpligtigt.


C. 	ANDRE FORHOLD OG BETINGELSER FOR MARKEDSFØRINGSTILLADELSEN

· Periodiske, opdaterede sikkerhedsindberetninger (PSUR’er)

Kravene for fremsendelse af PSUR´er for dette lægemiddel fremgår af listen over EU-referencedatoer (EURD list), som fastsat i artikel 107c, stk. 7, i direktiv 2001/83/EF, og alle efterfølgende opdateringer offentliggjort på Det Europæiske Lægemiddelagenturs hjemmeside http://www.ema.europa.eu.


D.	BETINGELSER ELLER BEGRÆNSNINGER MED HENSYN TIL SIKKER OG EFFEKTIV ANVENDELSE AF LÆGEMIDLET

· Risikostyringsplan (RMP) 

Indehaveren af markedsføringstilladelsen skal udføre de påkrævede aktiviteter og foranstaltninger vedrørende lægemiddelovervågning, som er beskrevet i den godkendte RMP, der fremgår af modul 1.8.2 i markedsføringstilladelsen, og enhver efterfølgende godkendt opdatering af RMP.

En opdateret RMP skal fremsendes:
· på anmodning fra Det Europæiske Lægemiddelagentur
· når risikostyringssystemet ændres, særlig som følge af, at der er modtaget nye oplysninger, der kan medføre en væsentlig ændring i benefit/risk-forholdet, eller som følge af, at en vigtig milepæl (lægemiddelovervågning eller risikominimering) er nået.



























BILAG III

ETIKETTERING OG INDLÆGSSEDDEL

























A. ETIKETTERING


MÆRKNING, DER SKAL ANFØRES PÅ DEN YDRE EMBALLAGE OG PÅ DEN INDRE EMBALLAGE

YDERKARTON TIL FLASKE OG BLISTER


1.	LÆGEMIDLETS NAVN

Amlodipine/Valsartan Mylan 5 mg/80 mg filmovertrukne tabletter
amlodipin/valsartan


2.	ANGIVELSE AF AKTIVE STOFFER

Hver tablet indeholder 5 mg amlodipin (som amlodipinbesilat) og 80 mg valsartan.


3.	LISTE OVER HJÆLPESTOFFER


4.	LÆGEMIDDELFORM OG INDHOLD (PAKNINGSSTØRRELSE)

Filmovertrukne tabletter.

Blister:
14 filmovertrukne tabletter
28 filmovertrukne tabletter
56 filmovertrukne tabletter
98 filmovertrukne tabletter
14x1 filmovertrukne tabletter (enkeltdosis)
28x1 filmovertrukne tabletter (enkeltdosis)
30x1 filmovertrukne tabletter (enkeltdosis)
56x1 filmovertrukne tabletter (enhedsdosis)
90x1 filmovertrukne tabletter (enkeltdosis)
98x1 filmovertrukne tabletter (enhedsdosis)

Tabletbeholder:
28 filmovertrukne tabletter
56 filmovertrukne tabletter
98 filmovertrukne tabletter


5.	ANVENDELSESMÅDE OG ADMINISTRATIONSVEJ(E)

Læs indlægssedlen inden brug.
Oral anvendelse.


6.	SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN

Opbevares utilgængeligt for børn.


7.	EVENTUELLE ANDRE SÆRLIGE ADVARSLER


8.	UDLØBSDATO

EXP

For tabletbeholder: Skal anvendes inden for 100 dage efter anbrud.
Dato for åbning:____________
Dato for bortskaffelse: ______________


9.	SÆRLIGE OPBEVARINGSBETINGELSER


10.	EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENDT LÆGEMIDDEL SAMT AFFALD HERAF


11.	NAVN OG ADRESSE PÅ INDEHAVEREN AF MARKEDSFØRINGSTILLADELSEN

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
Irland


12.	MARKEDSFØRINGSTILLADELSESNUMMER (-NUMRE)

EU/1/16/1092/001
EU/1/16/1092/002
EU/1/16/1092/003
EU/1/16/1092/004
EU/1/16/1092/005
EU/1/16/1092/006
EU/1/16/1092/007
EU/1/16/1092/008
EU/1/16/1092/009
EU/1/16/1092/010
EU/1/16/1092/011
EU/1/16/1092/012
EU/1/16/1092/013


13.	BATCHNUMMER

Lot


14.	GENEREL KLASSIFIKATION FOR UDLEVERING


15.	INSTRUKTIONER VEDRØRENDE ANVENDELSEN


16.	INFORMATION I BRAILLESKRIFT

amlodipine/valsartan mylan 5 mg/80 mg


17.	ENTYDIG IDENTIFIKATOR – 2D-STREGKODE

Der er anført en 2D-stregkode, som indeholder en entydig identifikator.


18.	ENTYDIG IDENTIFIKATOR - MENNESKELIGT LÆSBARE DATA

PC
SN 
NN 



MINDSTEKRAV TIL MÆRKNING PÅ BLISTER ELLER STRIP

BLISTER


1.	LÆGEMIDLETS NAVN

Amlodipine/Valsartan Mylan 5 mg/80 mg tabletter
amlodipin/valsartan


2.	NAVN PÅ INDEHAVEREN AF MARKEDSFØRINGSTILLADELSEN

Mylan Pharmaceuticals Limited


3.	UDLØBSDATO

EXP


4.	BATCHNUMMER

Lot


5.	ANDET



MÆRKNING, DER SKAL ANFØRES PÅ DEN YDRE EMBALLAGE OG PÅ DEN INDRE EMBALLAGE

TABLETBEHOLDER ETIKET


1.	LÆGEMIDLETS NAVN

Amlodipine/Valsartan Mylan 5 mg/80 mg filmovertrukne tabletter
amlodipine/valsartan


2.	ANGIVELSE AF AKTIVE STOFFER

Hver tablet indeholder 5 mg amlodipin (som amlodipinbesilat) og 80 mg valsartan.


3.	LISTE OVER HJÆLPESTOFFER


4.	LÆGEMIDDELFORM OG INDHOLD (PAKNINGSSTØRRELSE)

Filmovertrukne tabletter.

28 filmovertrukne tabletter
56 filmovertrukne tabletter
98 filmovertrukne tabletter


5.	ANVENDELSESMÅDE OG ADMINISTRATIONSVEJ(E)

Læs indlægssedlen inden brug.
Oral anvendelse.


6.	SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN

Opbevares utilgængeligt for børn.


7.	EVENTUELLE ANDRE SÆRLIGE ADVARSLER


8.	UDLØBSDATO

EXP

Skal anvendes inden for 100 dage efter anbrud.
Dato for åbning:____________
Dato for bortskaffelse: ______________


9.	SÆRLIGE OPBEVARINGSBETINGELSER


10.	EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENDT LÆGEMIDDEL SAMT AFFALD HERAF


11.	NAVN OG ADRESSE PÅ INDEHAVEREN AF MARKEDSFØRINGSTILLADELSEN

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
Irland


12.	MARKEDSFØRINGSTILLADELSESNUMMER (-NUMRE)


13.	BATCHNUMMER

Lot


14.	GENEREL KLASSIFIKATION FOR UDLEVERING


15.	INSTRUKTIONER VEDRØRENDE ANVENDELSEN


16.	INFORMATION I BRAILLESKRIFT


17.	ENTYDIG IDENTIFIKATOR – 2D-STREGKODE


18.	ENTYDIG IDENTIFIKATOR - MENNESKELIGT LÆSBARE DATA




MÆRKNING, DER SKAL ANFØRES PÅ DEN YDRE EMBALLAGE OG PÅ DEN INDRE EMBALLAGE

YDERKARTON TIL FLASKE OG BLISTER


1.	LÆGEMIDLETS NAVN

Amlodipine/Valsartan Mylan 5 mg/160 mg filmovertrukne tabletter
amlodipin/valsartan


2.	ANGIVELSE AF AKTIVE STOFFER

Hver tablet indeholder 5 mg amlodipin (som amlodipinbesilat) og 160 mg valsartan.


3.	LISTE OVER HJÆLPESTOFFER


4.	LÆGEMIDDELFORM OG INDHOLD (PAKNINGSSTØRRELSE)

Filmovertrukne tabletter.

Blister:
14 filmovertrukne tabletter
28 filmovertrukne tabletter
56 filmovertrukne tabletter
98 filmovertrukne tabletter
14x1 filmovertrukne tabletter (enkeltdosis)
28x1 filmovertrukne tabletter (enkeltdosis)
30x1 filmovertrukne tabletter (enkeltdosis)
56x1 filmovertrukne tabletter (enhedsdosis)
90x1 filmovertrukne tabletter (enkeltdosis)
98x1 filmovertrukne tabletter (enhedsdosis)

Flaske:
28 filmovertrukne tabletter
56 filmovertrukne tabletter
98 filmovertrukne tabletter


5.	ANVENDELSESMÅDE OG ADMINISTRATIONSVEJ(E)

Læs indlægssedlen inden brug.
Oral anvendelse.


6.	SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN

Opbevares utilgængeligt for børn.


7.	EVENTUELLE ANDRE SÆRLIGE ADVARSLER


8.	UDLØBSDATO

EXP

For tabletbeholder: Skal anvendes inden for 100 dage efter anbrud.
Dato for åbning:____________
Dato for bortskaffelse: ______________


9.	SÆRLIGE OPBEVARINGSBETINGELSER


10.	EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENDT LÆGEMIDDEL SAMT AFFALD HERAF


11.	NAVN OG ADRESSE PÅ INDEHAVEREN AF MARKEDSFØRINGSTILLADELSEN

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
Irland


12.	MARKEDSFØRINGSTILLADELSESNUMMER (-NUMRE)

EU/1/16/1092/014
EU/1/16/1092/015
EU/1/16/1092/016
EU/1/16/1092/017
EU/1/16/1092/018
EU/1/16/1092/019
EU/1/16/1092/020
EU/1/16/1092/021
EU/1/16/1092/022
EU/1/16/1092/023
EU/1/16/1092/024
EU/1/16/1092/025
EU/1/16/1092/026


13.	BATCHNUMMER

Lot


14.	GENEREL KLASSIFIKATION FOR UDLEVERING


15.	INSTRUKTIONER VEDRØRENDE ANVENDELSEN


16.	INFORMATION I BRAILLESKRIFT

amlodipine/valsartan mylan 5 mg/160 mg


17.	ENTYDIG IDENTIFIKATOR – 2D-STREGKODE

Der er anført en 2D-stregkode, som indeholder en entydig identifikator.


18.	ENTYDIG IDENTIFIKATOR - MENNESKELIGT LÆSBARE DATA

PC 
SN 
NN 




MINDSTEKRAV TIL MÆRKNING PÅ BLISTER ELLER STRIP

BLISTER


1.	LÆGEMIDLETS NAVN

Amlodipine/Valsartan Mylan 5 mg/160 mg tabletter
amlodipin/valsartan


2.	NAVN PÅ INDEHAVEREN AF MARKEDSFØRINGSTILLADELSEN

Mylan Pharmaceuticals Limited


3.	UDLØBSDATO

EXP


4.	BATCHNUMMER

Lot


5.	ANDET



MÆRKNING, DER SKAL ANFØRES PÅ DEN YDRE EMBALLAGE OG PÅ DEN INDRE EMBALLAGE

TABLETBEHOLDER ETIKET


1.	LÆGEMIDLETS NAVN

Amlodipine/Valsartan Mylan 5 mg/160 mg filmovertrukne tabletter
amlodipine/valsartan


2.	ANGIVELSE AF AKTIVE STOFFER

Hver tablet indeholder 5 mg amlodipin (som amlodipinbesilat) og 160 mg valsartan.


3.	LISTE OVER HJÆLPESTOFFER


4.	LÆGEMIDDELFORM OG INDHOLD (PAKNINGSSTØRRELSE)

Filmovertrukne tabletter.

28 filmovertrukne tabletter
56 filmovertrukne tabletter
98 filmovertrukne tabletter


5.	ANVENDELSESMÅDE OG ADMINISTRATIONSVEJ(E)

Læs indlægssedlen inden brug.
Oral anvendelse.


6.	SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN

Opbevares utilgængeligt for børn.


7.	EVENTUELLE ANDRE SÆRLIGE ADVARSLER


8.	UDLØBSDATO

Udløbsdato

Skal anvendes inden for 100 dage efter anbrud.
Dato for åbning:____________
Dato for bortskaffelse: ______________


9.	SÆRLIGE OPBEVARINGSBETINGELSER


10.	EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENDT LÆGEMIDDEL SAMT AFFALD HERAF


11.	NAVN OG ADRESSE PÅ INDEHAVEREN AF MARKEDSFØRINGSTILLADELSEN

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
Irland


12.	MARKEDSFØRINGSTILLADELSESNUMMER (-NUMRE)


13.	BATCHNUMMER

Lot


14.	GENEREL KLASSIFIKATION FOR UDLEVERING


15.	INSTRUKTIONER VEDRØRENDE ANVENDELSEN


16.	INFORMATION I BRAILLESKRIFT


17.	ENTYDIG IDENTIFIKATOR – 2D-STREGKODE


18.	ENTYDIG IDENTIFIKATOR - MENNESKELIGT LÆSBARE DATA




[bookmark: _Hlk56431039]MÆRKNING, DER SKAL ANFØRES PÅ DEN YDRE EMBALLAGE OG PÅ DEN INDRE EMBALLAGE

YDERKARTON TIL FLASKE OG BLISTER


1.	LÆGEMIDLETS NAVN

Amlodipine/Valsartan Mylan 10 mg/160 mg filmovertrukne tabletter
amlodipin/valsartan


2.	ANGIVELSE AF AKTIVE STOFFER

Hver tablet indeholder 10 mg amlodipin (som amlodipinbesilat) og 160 mg valsartan.


3.	LISTE OVER HJÆLPESTOFFER


4.	LÆGEMIDDELFORM OG INDHOLD (PAKNINGSSTØRRELSE)

Filmovertrukne tabletter.

Blister:
14 filmovertrukne tabletter
28 filmovertrukne tabletter
56 filmovertrukne tabletter
98 filmovertrukne tabletter
14 x 1 filmovertrukne tabletter (enkeltdosis)
28 x 1 filmovertrukne tabletter (enkeltdosis)
30 x 1 filmovertrukne tabletter (enkeltdosis)
56x1 filmovertrukne tabletter (enhedsdosis)
90 x 1 filmovertrukne tabletter (enkeltdosis)
98x1 filmovertrukne tabletter (enhedsdosis)

Flaske:
28 filmovertrukne tabletter
56 filmovertrukne tabletter
98 filmovertrukne tabletter


5.	ANVENDELSESMÅDE OG ADMINISTRATIONSVEJ(E)

Læs indlægssedlen inden brug.
Oral anvendelse.


6.	SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN

Opbevares utilgængeligt for børn.


7.	EVENTUELLE ANDRE SÆRLIGE ADVARSLER


8.	UDLØBSDATO

Udløbsdato

For tabletbeholder: Skal anvendes inden for 100 dage efter anbrud.
Dato for åbning:____________
Dato for bortskaffelse: ______________


9.	SÆRLIGE OPBEVARINGSBETINGELSER


10.	EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENDT LÆGEMIDDEL SAMT AFFALD HERAF


11.	NAVN OG ADRESSE PÅ INDEHAVEREN AF MARKEDSFØRINGSTILLADELSEN

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
Irland


12.	MARKEDSFØRINGSTILLADELSESNUMMER (-NUMRE)

EU/1/16/1092/027
EU/1/16/1092/028
EU/1/16/1092/029
EU/1/16/1092/030
EU/1/16/1092/031
EU/1/16/1092/032
EU/1/16/1092/033
EU/1/16/1092/034
EU/1/16/1092/035
EU/1/16/1092/036
EU/1/16/1092/037
EU/1/16/1092/038
EU/1/16/1092/039


13.	BATCHNUMMER

Lot


14.	GENEREL KLASSIFIKATION FOR UDLEVERING


15.	INSTRUKTIONER VEDRØRENDE ANVENDELSEN


16.	INFORMATION I BRAILLESKRIFT

amlodipine/valsartan mylan 10 mg/160 mg


17.	ENTYDIG IDENTIFIKATOR – 2D-STREGKODE

Der er anført en 2D-stregkode, som indeholder en entydig identifikator.


18.	ENTYDIG IDENTIFIKATOR - MENNESKELIGT LÆSBARE DATA

PC 
SN 
NN 




MINDSTEKRAV TIL MÆRKNING PÅ BLISTER ELLER STRIP

BLISTER


1.	LÆGEMIDLETS NAVN

Amlodipine/Valsartan Mylan 10 mg/160 mg tabletter
amlodipin/valsartan


2.	NAVN PÅ INDEHAVEREN AF MARKEDSFØRINGSTILLADELSEN

Mylan Pharmaceuticals Limited


3.	UDLØBSDATO

EXP


4.	BATCHNUMMER

Lot


5.	ANDET



MÆRKNING, DER SKAL ANFØRES PÅ DEN YDRE EMBALLAGE OG PÅ DEN INDRE EMBALLAGE

TABLETBEHOLDER ETIKET


1.	LÆGEMIDLETS NAVN

Amlodipine/Valsartan Mylan 10 mg/160 mg film-coated tablets
amlodipine/valsartan


2.	ANGIVELSE AF AKTIVE STOFFER

Hver tablet indeholder 10 mg amlodipin (som amlodipinbesilat) og 160 mg valsartan.


3.	LISTE OVER HJÆLPESTOFFER


4.	LÆGEMIDDELFORM OG INDHOLD (PAKNINGSSTØRRELSE)

Filmovertrukne tabletter.

28 filmovertrukne tabletter
56 filmovertrukne tabletter
98 filmovertrukne tabletter


5.	ANVENDELSESMÅDE OG ADMINISTRATIONSVEJ(E)

Læs indlægssedlen inden brug.
Oral anvendelse.


6.	SÆRLIG ADVARSEL OM, AT LÆGEMIDLET SKAL OPBEVARES UTILGÆNGELIGT FOR BØRN

Opbevares utilgængeligt for børn.


7.	EVENTUELLE ANDRE SÆRLIGE ADVARSLER


8.	UDLØBSDATO

Udløbsdato

Skal anvendes inden for 100 dage efter anbrud.
Dato for åbning:____________
Dato for bortskaffelse: ______________


9.	SÆRLIGE OPBEVARINGSBETINGELSER


10.	EVENTUELLE SÆRLIGE FORHOLDSREGLER VED BORTSKAFFELSE AF IKKE ANVENDT LÆGEMIDDEL SAMT AFFALD HERAF


11.	NAVN OG ADRESSE PÅ INDEHAVEREN AF MARKEDSFØRINGSTILLADELSEN

Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
Irland


12.	MARKEDSFØRINGSTILLADELSESNUMMER (-NUMRE)


13.	BATCHNUMMER

Lot


14.	GENEREL KLASSIFIKATION FOR UDLEVERING


15.	INSTRUKTIONER VEDRØRENDE ANVENDELSEN


16.	INFORMATION I BRAILLESKRIFT


17.	ENTYDIG IDENTIFIKATOR – 2D-STREGKODE


18.	ENTYDIG IDENTIFIKATOR - MENNESKELIGT LÆSBARE DATA



























B. INDLÆGSSEDDEL


Indlægsseddel: Information til patienten

Amlodipine/Valsartan Mylan 5 mg/80 mg filmovertrukne tabletter
Amlodipine/Valsartan Mylan 5 mg/160 mg filmovertrukne tabletter
Amlodipine/Valsartan Mylan 10 mg/160 mg filmovertrukne tabletter
amlodipin/valsartan

Læs denne indlægsseddel grundigt, inden du begynder at tage dette lægemiddel, da den indeholder vigtige oplysninger.
· Gem indlægssedlen. Du kan få brug for at læse den igen.
· Spørg lægen eller apotekspersonalet, hvis der er mere, du vil vide.
· Lægen har ordineret dette lægemiddel til dig personligt. Lad derfor være med at medicinen til andre. Det kan være skadeligt for andre, selvom de har de samme symptomer, som du har.
· Kontakt lægen eller apotekspersonalet, hvis du får bivirkninger, herunder bivirkninger, som ikke er nævnt i denne indlægsseddel. Se punkt 4.

Oversigt over indlægssedlen
1.	Virkning og anvendelse
2.	Det skal du vide, før du begynder at tage Amlodipine/Valsartan Mylan
3.	Sådan skal du tage Amlodipine/Valsartan Mylan
4.	Bivirkninger
5.	Opbevaring
6.	Pakningsstørrelser og yderligere oplysninger


1.	Virkning og anvendelse

Amlodipine/Valsartan Mylan tabletter indeholder to aktive stoffer, som kaldes amlodipin og valsartan. Begge disse stoffer hjælper med at kontrollere højt blodtryk.
· Amlodipin tilhører en gruppe stoffer, som kaldes ”calcium-antagonister”. Amlodipin forhindrer calcium i at bevæge sig ind i blodårernes vægge. Det medfører, at blodårerne ikke trækker sig sammen.
· Valsartan tilhører en gruppe stoffer, som kaldes ”angiotensin II-receptorantagonister”. Angiotensin II produceres i kroppen og får blodårerne til at trække sig sammen, så blodtrykket øges. Valsartan virker ved at blokere effekten af angiotensin II.
Dette betyder, at begge stoffer forhindrer blodårerne i at trække sig sammen. Som et resultat, bliver blodårerne mere afslappede, og blodtrykket sænkes.

Amlodipine/Valsartan Mylan bruges til at behandle forhøjet blodtryk hos voksne, som ikke kan få deres blodtryk passende kontrolleret med enten amlodipin eller valsartan alene.


2.	Det skal du vide, før du begynder at tage Amlodipine/Valsartan Mylan

Tag ikke Amlodipine/Valsartan Mylan
-	hvis du er allergisk over for amlodipin eller andre calciumantagonister. Symptomerne kan være kløe, hudrødme eller vejrtrækningsbesvær.
-	hvis du er allergisk over for valsartan eller et af de øvrige indholdsstoffer (angivet i punkt 6). Hvis du tror, du er allergisk, skal du tale med din læge, inden du tager Amlodipine/Valsartan Mylan.
-	hvis du har alvorlige leverlidelser eller galdeproblemer som f.eks. biliær cirrhose eller cholestasi.
-	hvis du er mere end 3 måneder henne i graviditeten (brug af Amlodipine/Valsartan Mylan tidligt i graviditeten bør også undgås, se afsnittet om Graviditet).
-	hvis du har meget lavt blodtryk (hypotension).
-	hvis du har forsnævring af aorta svarende til aortaklappen (aortastenose) eller kardiogent shock (en tilstand, hvor hjertet ikke er i stand til at opretholde tilstrækkelig blodforsyning til kroppen).
-	hvis du lider af hjertesvigt efter et hjerteanfald.
-	hvis du har sukkersyge eller nedsat nyrefunktion, og du også tager et blodtrykssænkende lægemiddel, der indeholder aliskiren.

Hvis noget af ovenstående gælder for dig, må du ikke tage Amlodipine/Valsartan Mylan, men skal kontakte din læge.

Advarsler og forsigtighedsregler
Kontakt lægen, før du tager Amlodipine/Valsartan Mylan:
-	hvis du har været syg (opkastning eller diarré).
-	hvis du har problemer med lever eller nyrer.
-	hvis du har fået en nyretransplantation, eller hvis du har fået at vide, at du har en forsnævring i blodtilførslen til nyrerne.
-	hvis du har en tilstand, som påvirker binyrerne, og som kaldes ”primær hyperaldosteroisme”.
-	hvis du har haft hjertesvigt eller et hjerteanfald. Følg nøje lægens anvisning vedrørende startdosis. Lægen vil muligvis også undersøge din nyrefunktion.
-	hvis din læge har fortalt dig, at du har en forsnævring af hjerteklappen (kaldes ”aorta- eller mitralklapstenose”) eller at du har en unormal fortykkelse af hjertemusklen (kaldes ”obstruktiv hypertrofisk kardiomyopati”).
-	hvis du har oplevet opsvulmen, særligt af ansigtet og halsen, mens du har taget anden medicin (inklusive ACE-hæmmere). Hvis du får disse symptomer, skal du stoppe med at tage Amlodipine/Valsartan Mylan og kontakte din læge med det samme. Du bør aldrig tage Amlodipine/Valsartan Mylan igen.
-	hvis du har problemer med nyrerne, hvor blodtilførslen til dine nyrer er nedsat (nyrearteriestenose).
-	hvis du oplever mavesmerter, kvalme, opkastning eller diarré efter at have taget Amlodipine/Valsartan Mylan. Din læge vil tage stilling til den videre behandling. Du må ikke holde op med at tage Amlodipine/Valsartan Mylan selv.
-	hvis du samtidig tager et af følgende lægemidler til behandling af for højt blodtryk:
-	et angiotensinkonverterende enzym (ACE)-hæmmer (f.eks. enalapril, lisinopril, ramipril), især hvis du har nyreproblemer i forbindelse med sukkersyge);
· aliskiren.

Din læge vil eventuelt måle din nyrefunktion, dit blodtryk og elektrolytter (f.eks. kalium) i dit blod med jævne mellemrum.

Hvis dette gælder for dig, så tal med din læge inden du tager Amlodipine/Valsartan Mylan.

Børn og unge
Dette lægemiddel må ikke gives til børn og unge (under 18 år).

Brug af anden medicin sammen med Amlodipine/Valsartan Mylan
Fortæl altid lægen eller apotekspersonalet, hvis du bruger anden medicin, for nylig har brugt anden medicin eller planlægger at bruge anden medicin. Det er muligt, at lægen er nødt til at ændre din dosis og/eller tage andre forholdsregler. I nogle tilfælde kan det være nødvendigt at stoppe med at tage noget af medicinen. Det gælder især for den medicin, som er beskrevet herunder:
· hvis du samtidig tager en ACE-hæmmer eller aliskiren (se også information under overskrifterne ”Tag ikke Amlodipine/Valsartan Mylan” og ”Advarsler og forsigtighedsregler”);
· diuretika (en type medicin, som også kaldes ”vanddrivende tabletter”, og som forhøjer den mængde urin, du producerer);
· medicin til behandling af visse typer depression (lithium);
· kaliumbesparende diuretika, kaliumtilskud, salterstatninger, som indeholder kalium eller andre stoffer, der kan øge indholdet af kalium i blodet;
· en bestemt type smertestillende medicin, som kaldes non-steroide anti-inflammatoriske lægemidler (NSAID’er) eller selektive cyclooxygenase-2-hæmmere (COX-2-hæmmere). Din læge vil måske også kontrollere din nyrefunktion;
· krampehæmmende stoffer (f.eks. carbamazepin, phenobarbital, phenytoin, fosphenytoin, primidon);
· perikon;
· glyceryltrinitrat (nitroglycerin) og andre nitrater eller andre stoffer, som kaldes ”vasodilatorer”;
· medicin mod hiv/aids (f.eks. ritonavir, indinavir, nelfinavir);
· medicin til behandling af svampeinfektioner (f.eks. ketoconazol, itraconazol);
· medicin til behandling af bakterieinfektioner (f.eks. rifampicin, erythromycin, clarithromycin, talithromycin);
· verapamil, diltiazem (hjertemedicin);
· simvastatin (medicin som bruges til at behandle højt kolesterol);
· dantrolen (infusion ved alvorligt forhøjet kropstemperatur);
· tacrolimus (bruges til at styre din krops immunforsvar og giver din krop mulighed for at acceptere det transplanterede organ);
· medicin som bruges til at beskytte mod organafstødning efter transplantation (ciclosporin).

Brug af Amlodipine/Valsartan Mylan sammen med mad og drikke
Du må ikke indtage grapefrugt og grapefrugtjuice, mens du tager Amlodipine/Valsartan Mylan. Det skyldes, at grapefrugt og grapefrugtjuice kan føre til en øget mængde af det aktive stof, amlodipin, i blodet. Dette kan medføre en uforudsigelig forstærkning af Amlodipine/Valsartan Mylans blodtrykssænkende virkning.

Graviditet og amning
Graviditet
Du skal fortælle det til din læge, hvis du tror, du er gravid (eller planlægger at blive gravid). Normalt vil din læge råde dig til at stoppe med at tage Amlodipine/Valsartan Mylan, inden du bliver gravid, eller så snart du har konstateret, at du er gravid. Lægen vil råde dig til at tage anden medicin i stedet for Amlodipine/Valsartan Mylan. Amlodipine/Valsartan Mylan frarådes i den tidlige periode af graviditeten (de første 3 måneder), og må ikke tages, hvis du er mere end 3 måneder henne i graviditeten, fordi det kan forårsage alvorlig skade på din baby, hvis det tages efter tredje måned af graviditeten.

Amning
Giv din læge besked, hvis du ammer, eller hvis du skal starte med at amme. 
Amlodipin har vist sig at udskilles i modermælk i små mængder. Behandling med Amlodipine/Valsartan Mylan frarådes til mødre, som ammer. Hvis du ønsker at amme, kan din læge vælge en anden behandling til dig. Dette er især vigtigt, hvis dit barn er nyfødt eller blev født for tidligt.

Spørg din læge eller apoteket til råds, før du tager nogen form for medicin.

Trafik- og arbejdssikkerhed
Denne medicin kan få dig til at føle svimmelhed. Det kan påvirke din koncentrationsevne. Hvis du ikke er sikker på, hvordan denne medicin påvirker dig, må du ikke køre bil, betjene maskiner eller udføre andre aktiviteter, som kræver din koncentration.


3.	Sådan skal du tage Amlodipine/Valsartan Mylan

Tag altid lægemidlet nøjagtigt efter lægens anvisning. Er du i tvivl, så spørg lægen eller apotekspersonalet. Det vil hjælpe dig med at opnå den bedste virkning og mindske risikoen for bivirkninger.

Den anbefalede dosis af Amlodipine/Valsartan Mylan er én tablet dagligt.
· Det er at foretrække at tage din medicin på samme tidspunkt hver dag.
· Tag tabletten sammen med vand.
· Du kan tage Amlodipine/Valsartan Mylan med eller uden mad. Tag ikke Amlodipine/Valsartan Mylan sammen med grapefrugt eller grapefrugtjuice.

Afhængigt af hvordan du reagerer på behandlingen, kan lægen foreslå en højere eller lavere styrke.

Du må ikke tage mere end den foreskrevne dosis.

Amlodipine/Valsartan Mylan og ældre patienter (65 år og derover)
Din læge bør udvise forsigtighed, når dosis øges.

Spørg lægen eller på apoteket, hvis der er noget, du er i tvivl om.

Hvis du har taget for meget Amlodipine/Valsartan Mylan
Hvis du har taget for mange Amlodipine/Valsartan Mylan-tabletter, skal du kontakte en læge med det samme. Der kan ophobes overskydende væske i dine lunger (lungeødem), hvilket kan forårsage åndenød, der kan indtræde i op til 24-48 timer efter indtagelse.

Hvis du har glemt at tage Amlodipine/Valsartan Mylan
Hvis du glemmer at tage din medicin, skal du tage den så snart du kommer i tanke om det. Du skal tage din næste dosis på dit sædvanlige tidspunkt. Hvis det næsten er tid til din næste dosis, skal du springe den dosis over, som du glemte at tage. Du må ikke tage en dobbeltdosis som erstatning for den glemte tablet.

Hvis du holder op med at tage Amlodipine/Valsartan Mylan
Hvis du holder op med at tage Amlodipine/Valsartan Mylan, kan det resultere i, at din sygdom bliver værre. Stop ikke med at tage din medicin, medmindre din læge siger det.

Spørg lægen eller apotekspersonalet, hvis der er noget, du er i tvivl om.


4.	Bivirkninger

Dette lægemiddel kan som alle andre lægemidler give bivirkninger, men ikke alle får bivirkninger.

Bivirkninger, som kan være alvorlige, og som kræver, at du straks søger læge:
Nogle få patienter har oplevet nedenstående alvorlige bivirkninger. Hvis noget af følgende sker for dig, skal du straks kontakte din læge:

Sjældne (kan forekomme hos op til 1 ud af 1.000 personer)
Overfølsomhedsreaktioner med symptomer som udslæt, kløe, hævet ansigt, læber eller tunge, svært ved at få luft, for lavt blodtryk (følelsen af bevidstløshed, uklarhed).

Meget sjældne (kan forekomme hos op til 1 ud af 10.000 personer)
Intestinalt angioødem: hævelse i tarmen med symptomer som mavesmerter, kvalme, opkastning og diarré.

Andre bivirkninger ved brug af Amlodipine/Valsartan Mylan

Almindelige (kan forekomme hos op til 1 ud af 10 personer)
Influenza; stoppet næse; ondt i halsen og ubehag, når der skal synkes; hovedpine; hævede arme, hænder, ben, ankler eller fødder; træthed; asteni (svaghed); rødme og varmefornemmelse i ansigt og/eller hals, lavt indhold af kalium i blodet.

Ikke almindelige (kan forekomme hos op til 1 ud af 100 personer)
Svimmelhed; kvalme og mavesmerter; mundtørhed; sløvhed; prikken og følelsesløshed i hænder eller fødder; svimmelhed; hurtigt hjerteslag inklusive hjertebanken; svimmelhed ved skift til stående stilling; hoste; diarré; forstoppelse; hududslæt; rødme af huden; hævelse af led, rygsmerter; ledsmerter, anoreksi, højt indhold af kalium i blodet, højt fedtindhold i blodet, højt indhold af urinsyre i blodet, lavt natriumindhold i blodet, koordinationsforstyrrende, nedsat syn, ondt i halsen.

Sjældne (kan forekomme hos op til 1 ud af 1.000 personer)
Angstfølelse; ringen for ørene (tinnitus); besvimelse; større urinproduktion end normalt eller forøget trang til vandladning; manglende evne til at få eller vedholde erektion; følelsen af tunghed; for lavt blodtryk med symptomer som svimmelhed, uklarhed; øget svedtendens; hududslæt over hele kroppen, kløe, muskelkramper, synsforstyrrelser.

Hvis nogle af disse bivirkninger påvirker dig i alvorlig grad, skal du tale med din læge.

Bivirkninger, som er rapporteret ved behandling med valsartan og amlodipin alene, og som enten ikke er set ved behandling med Amlodipine/Valsartan Mylan, eller som er set hyppigere end ved behandling med Amlodipine/Valsartan Mylan:

Amlodipin

Kontakt straks lægen, hvis du får nogle af nedenstående meget sjældne alvorlige bivirkninger:
· Pludselig åndenød, brystsmerter, åndenød eller besvær med at trække vejret.
· Hævede øjenlåg, ansigt eller læber.
· Hævelse af tunge eller svælg, hvilket kan gøre det meget svært at trække vejret.
· Alvorlige hudreaktioner som udbredt hududslæt, nældefeber, hudrødme over hele kroppen, intens kløe, blæredannelse, afskalning eller hævelse i huden, betændelseslignende tilstand i slimhinderne (Stevens-Johnsons syndrom, toksisk epidermal nekrolyse) eller andre allergiske reaktioner.
· Hjertetilfælde, unormal hjerterytme (puls).
· Betændelse i bugspytkirtlen, som kan give stærke smerter i maven og ryggen og få dig til at føle dig meget utilpas.

Følgende bivirkninger er set. Hvis de bliver generende eller varer i mere end 1 uge, skal du kontakte lægen.

Almindelig (kan forekomme hos op til 1 ud af 10 personer)
Svimmelhed; træthed, døsighed; hjertebanken; ansigtsrødme, hævede ankler (ødemer); mavesmerter, kvalme.

Ikke almindelig (kan forekomme hos op til 1 ud af 100 personer)
Humørsvingninger, angst, depression, søvnløshed, rysten, smagsforstyrrelser, besvimelse, manglende smertefølelse; synsforstyrrelser, nedsat syn, tinnitus; lavt blodtryk; nysen/snue pga. en betændelseslignende reaktion i næseslimhinden; fordøjelsesbesvær, opkastning; hårtab; øget svedtendens; hudkløe; udslæt; misfarvninger af huden; vandladningsforstyrrelser; hyppigere vandladning, også om natten; erektionsproblemer; udvikling af bryster hos mænd; smerter; svaghedsfølelse; muskelsmerter; muskelkramper; muskelspasmer; smerter i ryggen; smerter i leddene; vægtændring (stigning eller tab); ændring i afføringsvanen; diarré; mundtørhed; brystsmerter.

Sjælden (kan forekomme hos op til 1 ud af 1.000 personer)
Forvirring.

Meget sjælden (kan forekomme hos op til 1 ud af 10.000 personer)
Nedsat antal hvide blodlegemer, nedsat antal blodplader, som kan medføre blå mærker og tendens til blødning; forhøjet blodsukker; hævede gummer, mavekatar; påvirket leverfunktion, leverbetændelse, gul hud, forhøjede leverenzymer (ses ved blodprøver); øget muskelspænding; årebetændelse, oftest med hududslæt; øget lysfølsomhed; sygdomme, der kombinerer stivhed, rysten og/eller bevægelsesforstyrrelser, nerveskader; hoste.

Valsartan

Ikke almindelig (kan forekomme hos op til 1 ud af 100 personer)
Svimmelhed, træthed.

Ikke kendt (hyppigheden kan ikke klarlægges ud fra de tilgængelige data)
Nedsat antal røde og hvide blodlegemer i blodet, nedsat antal blodplader, feber, ondt i halsen eller sår i munden pga. infektioner; pludselige blødninger eller blå mærker; forhøjet kaliumniveau i blodet; forhøjet kreatininniveau i blodet, unormale testresultater for leveren; nedsat nyrefunktion og alvorlig nedsat nyrefunktion; hævelse hovedsageligt i ansigt og hals; muskelsmerter; udslæt, lilla-farvede mærker; feber; kløe; overfølsomhedsreaktioner; blærer på huden (tegn på en lidelse kaldet bulløs dermatit).

Fortæl med det samme din læge, hvis du oplever nogle af disse.

Indberetning af bivirkninger
Hvis du oplever bivirkninger, bør du tale med din læge eller apotekspersonalet. Dette gælder også mulige bivirkninger, som ikke er medtaget i denne indlægsseddel. Du eller dine pårørende kan også indberette bivirkninger direkte til Lægemiddelstyrelsen via det nationale rapporteringssystem anført i Appendiks V*. Ved at indrapportere bivirkninger kan du hjælpe med at fremskaffe mere information om sikkerheden af dette lægemiddel.


5.	Opbevaring

Opbevar lægemidlet utilgængeligt for børn.

Brug ikke lægemidlet efter den udløbsdato, der står på pakningen og blisteren efter EXP. Udløbsdatoen er den sidste dag i den nævnte måned.

For tabletbeholdere: Skal anvendes inden for 100 dage efter åbning.
Dette lægemiddel kræver ingen særlige forholdsregler vedrørende opbevaringen.

Brug ikke lægemidlet, hvis du bemærker, at pakningen er beskadiget eller viser tegn på åbning.

Spørg apotekspersonalet, hvordan du skal bortskaffe medicinrester. Af hensyn til miljøet må du ikke smide medicinrester i afløbet, toilettet eller skraldespanden.


6.	Pakningsstørrelser og yderligere oplysninger

Amlodipine/Valsartan Mylan indeholder:
Aktive stoffer: amlodipin (som amlodipinbesilat) og valsartan.

Amlodipine/Valsartan Mylan 5 mg/80 mg filmovertrukne tabletter
Hver tablet indeholder 5 mg amlodipin og 80 mg valsartan.
Øvrige indholdsstoffer: mikrokrystallinsk cellulose, crospovidon, magnesiumstearat, kolloid vandfri silica, hypromellose, macrogol 8000, talcum, titandioxid (E171), gul jernoxid (E172); vanillin.

Amlodipine/Valsartan Mylan 5 mg/160 mg filmovertrukne tabletter
Hver tablet indeholder 5 mg amlodipin og 160 mg valsartan.
Øvrige indholdsstoffer: mikrokrystallinsk cellulose, crospovidon, magnesiumstearat, kolloid vandfri silica, hypromellose, macrogol 8000, talcum, titandioxid (E171), gul jernoxid (E172); vanillin.

Amlodipine/Valsartan Mylan 10 mg/160 mg filmovertrukne tabletter
Hver tablet indeholder 10 mg amlodipin og 160 mg valsartan.
Øvrige indholdsstoffer: mikrokrystallinsk cellulose, crospovidon, magnesiumstearat, kolloid vandfri silica, hypromellose, macrogol 8000, talcum, titandioxid (E171), gul jernoxid (E172), rød jernoxid (E172), sort jernoxid (E172); vanillin.

Udseende og pakningstørrelser
Amlodipine/Valsartan Mylan 5 mg/80 mg filmovertrukne tabletter
Amlodipine/Valsartan Mylan 5 mg/80 mg filmovertrukne tabletter (tabletter) er lysegule, runde, bikonvekse, filmovertrukne tabletter, mærket med ”AV1” på den ene side og ”M” på den anden side.

Amlodipine/Valsartan Mylan 5 mg/160 mg filmovertrukne tabletter
Amlodipine/Valsartan Mylan 5 mg/160 mg filmovertrukne tabletter (tabletter) er gule, ovale, bikonvekse filmovertrukne tabletter mærket med “AV2” på den ene side og “M” på den anden side.

Amlodipine/Valsartan Mylan 10 mg/160 mg filmovertrukne tabletter
Amlodipine/Valsartan Mylan 10 mg/160 mg filmovertrukne tabletter (tabletter) er lysebrune, ovale, bikonvekse filmovertrukne tabletter mærket med “AV3” på den ene side og “M” på den anden side.

Amlodipine/Valsartan Mylan er tilgængelig i blisterpakninger indeholdende 14, 28, 30, 56, 90 eller 98 tabletter. Alle pakninger er tilgængelige i perforerede enkeltdosisblister. Tabletpakningerne med 14, 28, 56 og 98 tabletter findes også som standard blisterpakninger.
Amlodipine/Valsartan Mylan findes også i flasker indeholdende 28, 56 eller 98 tabletter.

Ikke alle pakningsstørrelser er nødvendigvis markedsført i dit land.

Indehaver af markedsføringstilladelsen
Mylan Pharmaceuticals Limited
Damastown Industrial Park, 
Mulhuddart, Dublin 15, 
DUBLIN
Irland

Fremstiller

Mylan Hungary Kft.
Mylan utca 1,
Komárom - 2900
Ungarn

Mylan Viatris Germany GmbH
Zweigniederlassund Bad Homburg v. d. Hoehe
Benzstrasse 1, Bad Homburg v. d. Hoehe, Hessen, 61352
Tyskland

Hvis du ønsker yderligere oplysninger om dette lægemiddel, skal du henvende dig til den lokale repræsentant for indehaveren af markedsføringstilladelsen:

	België/Belgique/Belgien
Viatris
Tél/Tel: + 32 (0)2 658 61 00

	Lietuva
Viatris UAB 
Tel: +370 5 205 1288


	България
ВиатрисМайлан ЕООД
Тел.: +359 2 44 55 400

	Luxembourg/Luxemburg
Viatris
Tél/Tel: + 32 (0)2 658 61 00
(Belgique/Belgien)


	Česká republika
Viatris CZ s.r.o.
Tel: + 420 222 004 400

	Magyarország
Viatris Healthcare Kft.
Tel.: + 36 1 465 2100

	Danmark
Viatris ApS
Tlf.: +45 28 11 69 32

	Malta
V.J. Salomone Pharma Ltd
Tel: + 356 21 22 01 74


	Deutschland
Viatris Healthcare GmbH
Tel: + 49 800 0700 800

	Nederland
Mylan BV
Tel: +31 (0)20 426 3300


	Eesti
Viatris OU 
Tel: + 372 6363 052

	Norge
Viatris AS
Tlf: +47 66 75 33 00


	Ελλάδα
Viatris Hellas Ltd
Τηλ: + 30 2100 100 002

	Österreich
Viatris Austria GmbH
Tel: +43 1 86390


	España
Viatris Pharmaceuticals, S.L.
Tel: + 34 900 102 712

	Polska
Viatris Healthcare Sp. z.o.o.
Tel.: + 48 22 546 64 00


	France
Viatris Santé
Tél: + 33 4 37 25 75 00

	Portugal
Mylan, Lda.
Tel: + 351 214 127 200


	Hrvatska
Viatris Hrvatska d.o.o.
Tel: +385 1 23 50 599

	România
BGP Products SRL 
Tel: +40 372 579 000


	Ireland
Viatris Limited
Tel: +353 1 8711600

	Slovenija
Viatris d.o.o.
Tel: + 386 1 23 63 180


	Ísland
Icepharma hf.
Sími: +354 540 8000

	Slovenská republika
Viatris Slovakia s.r.o.
Tel: +421 2 32 199 100


	Italia
Viatris Italia S.r.l.
Tel: + 39 02 612 46921

	Suomi/Finland
Viatris Oy 
Puh/Tel: + 358 20 720 9555


	Κύπρος
CPO Pharmaceuticals Ltd.
Τηλ: + 357 22863100

	Sverige
Viatris AB
Tel: + 46 (0)8 630 19 00


	Latvija
Viatris SIA 
Tel: +371 676 055 80

	




Denne indlægsseddel blev senest ændret 

Andre informationskilder

Du kan finde yderligere oplysninger om dette lægemiddel på Det Europæiske Lægemiddelagenturs hjemmeside http://www.ema.europa.eu.

